				|

		52014PC0341

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leagtar síos nósanna imeachta an Aontais i réimse an chomhbheartais tráchtála d'fhonn feidhmiú chearta an Aontais faoi rialacha trádála idirnáisiúnta a áirithiú, go háirithe na cearta sin a bunaíodh faoi choimirce na hEagraíochta Domhanda Trádála (códú) /* COM/2014/0341 final - 2014/0174 (COD) */

			   	MEABHRÁN MÍNIÚCHÁIN
1.           I gcomhthéacs Eoraip na ndaoine,
cuireann an Coimisiún an‑bhéim ar shimpliú agus ar shoiléiriú dhlí an
Aontais ionas go mbeidh sé níos soiléire agus níos so-aimsithe do na saoránaigh
agus dá réir sin, go gcruthófar deiseanna nua dóibh agus seans chun úsáid a
bhaint as na cearta sonracha a bhronntar orthu .
Ní féidir an aidhm sin a bhaint amach fad is atá
líon mór forálacha a leasaíodh roinnt uaireanta, agus leasuithe suntasacha a
bheith i gceist go minic, scaipthe anseo agus ansiúd, rud a fhágann go mbíonn
gá le cuardach a dhéanamh ar roinnt de na forálacha sin san ionstraim bhunaidh
agus ar roinnt eile acu in ionstraimí leasaitheacha níos déanaí. Is gá, dá bhrí
sin, mórobair thaighde a dhéanamh, i bhfoirm comparáide idir cuid mhór
ionstraimí éagsúla, chun na rialacha atá i bhfeidhm faoi láthair a
shainaithint.
Ar an gcúis sin, tá gá freisin le códú a dhéanamh ar
rialacha a leasaíodh go minic má tá an dlí le bheith soiléir agus trédhearcach.
2.           Chinn an Coimisiún, dá bhrí sin, ar
an 1 Aibreán 1987[1],
treoir a thabhairt dá fhoireann á rá gur cheart gach gníomh a chódú i
ndiaidh deich leasú ar a mhéad, agus cuireadh i bhfios dóibh gur
bunriachtanas é seo agus gur cheart féachaint le códú a dhéanamh ag eatraimh is
giorra ná sin ar na téacsanna a bhfuil siad freagrach astu lena chinntiú go
bhfuil na forálacha atá iontu soiléir agus sothuigthe.
3.           Dearbhaíodh an méid sin i gConclúidí
Uachtaránacht na Comhairle Eorpaí i nDún Éideann (Nollaig 1992) [2], agus cuireadh i
bhfios an tábhacht a bhaineann le códú mar go dtugann sé cinnteacht faoin
dlí is infheidhme maidir le hábhar ar leith tráth ar leith.
Ní foláir an nós imeachta coitianta a bhaineann le
glacadh ghníomhartha an Aontais a chomhlíonadh go huile agus go hiomlán le linn
an códú á dhéanamh.
Ós rud é nach ceadmhach athruithe a dhéanamh ar
shubstaint na n‑ionstraimí lena mbaineann an códúchán, tháinig
Parlaimint na hEorpa, an Chomhairle agus an Coimisiún ar chomhaontú, trí chomhaontú
idirinstitiúideach dar data an 20 Nollaig 1994, go bhféadfar nós imeachta luathaithe
a úsáid chun ionstraimí códaithe a ghlacadh go mear.
4.           Is é is cuspóir don togra seo códú a
dhéanamh ar Rialachán (CE) Uimh. 3286/94 ón gComhairle an 22 Nollaig 1994
lena leagtar síos nósanna imeachta Comhphobail i réimse an chomhbheartais
tráchtála d'fhonn feidhmiú chearta an Chomhphobail faoi rialacha trádála
idirnáisiúnta a áirithiú, go háirithe na cearta sin a bunaíodh faoi
choimirce na hEagraíochta Domhanda Trádála[3].
Glacfaidh an Rialachán nua ionad na ngníomhartha éagsúla a chuimsítear ann[4]; caomhnaítear go huile
agus go hiomlán inneachar na ngníomhartha atá á gcódú agus, dá bhrí sin, ní
dhéantar ach iad a thabhairt le chéile agus na leasuithe foirmiúla sin
amháin a bhfuil gá leo don phróiseas códúcháin féin a dhéanamh.
5.           Rinneadh an togra códúcháin a
tharraingt suas ar bhonn réamh‑chomhdhlúthú, i 22 teanga
oifigiúil, ar Rialachán (CE) Uimh. 3286/94 agus ar na hionstraimí
lena leasaítear é. Is í Oifig Foilseachán an Aontais Eorpaigh a rinne an
comhdhlúthú sin trí chóras próiseála sonraí. I gcás uimhreacha nua a
bheith tugtha do na hAirteagail, taispeántar an comhghaol idir an tseanuimhir
agus an uimhir nua i dtábla atá leagtha amach in Iarscríbhinn II a ghabhann leis an Rialachán códaithe.
ê 3286/94
(oiriúnaithe)
2014/0174 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leagtar síos nósanna imeachta an Ö Aontais Õ i réimse an
chomhbheartais tráchtála d'fhonn feidhmiú chearta an Ö Aontais Õ faoi rialacha
trádála idirnáisiúnta a áirithiú, go háirithe na cearta sin a bunaíodh faoi
choimirce na hEagraíochta Domhanda Trádála (códú)
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh Ö ar Fheidhmiú an
Aontais Eorpaigh Õ , agus go háirithe Airteagal Ö 207(2) Õ de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[5],

Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
ê
(1)       Rinneadh Rialachán (CE) Uimh. 3286/94[6] a leasú go substaintiúil
roinnt uaireanta[7].
Ar mhaithe le soiléire agus le réasúntacht ba cheart an Rialachán sin a chódú.
ê 3286/94 aithris
1
(2)       Ba cheart an comhbheartas
tráchtála a bheith bunaithe ar phrionsabail aonfhoirmeacha, maidir le cosaint
tráchtála go háirithe.
ê 3286/94 aithris
4 (oiriúnaithe)
(3)       Dealraítear go bhfuil gá le Ö foráil a
dhéanamh maidir le Õ nósanna imeachta Ö an Aontais Õ chun feidhmiú
éifeachtach chearta an Ö Aontais Õ faoi rialacha
trádála idirnáisiúnta a áirithiú.
ê 3286/94 aithris
5 (oiriúnaithe)
(4)       Is iad na rialacha trádála
idirnáisiúnta go príomha na rialacha a bunaíodh faoi choimirce na Ö hEagraíochta Domhanda
Trádála Õ ('WTO') agus a
leagtar síos sna hIarscríbhinní a ghabhann le Comhaontú WTO, ach is féidir
freisin gurb iad na rialacha atá leagtha síos in aon chomhaontú eile ar pháirtí
ann an Ö tAontas Õ , agus ina leagtar
amach rialacha is infheidhme maidir le trádáil idir an Ö Aontas Õ agus tríú tíortha.
Is iomchuí tuairim shoiléir a thabhairt maidir leis na cineálacha comhaontuithe
a dtagraíonn an téarma 'rialacha trádála idirnáisiúnta' dóibh.
ê 3286/94 aithris
6 (oiriúnaithe)
(5)       Ba cheart nósanna imeachta an
Ö Aontais Õ atá thuasluaite a
bhunú ar shásra dlíthiúil faoi dhlí an Ö Aontais Õ , sásra Ö atá Õ trédhearcach ina
iomláine agus lena Ö n‑áiritheofar Õ go ndéanfaí an
cinneadh maidir le cearta an Ö Aontais Õ faoi rialacha
trádála idirnáisiúnta a agairt ar bhonn faisnéise fíorasaí cruinn agus anailíse
dlíthiúla.
ê 3286/94 aithris
7 (oiriúnaithe)
(6)       Tá sé mar aidhm ag an sásra
sin modhanna nós imeachta a chur ar fáil le gur féidir a iarraidh ar
institiúidí an Ö Aontais Õ freagairt do chonstaicí
ar thrádáil atá glactha nó atá i bhfeidhm ag tríú tíortha, constaicí atá ina
gcúis díobhála nó a mbíonn éifeacht dhíobhálach ar bhealach eile acu ar
thrádáil, ar choinníoll gurb ann do cheart caingne, maidir le constaicí den
chineál sin, faoi réir na rialacha trádála idirnáisiúnta is infheidhme.
ê 3286/94 aithris
8 (oiriúnaithe)
(7)       Ba cheart an ceart a bheith
ag na Ballstáit dul i muinín an tsásra sin gan dochar dá deis na hábhair
chéanna nó ábhair chomhchosúla a ardú trí nósanna imeachta eile an Ö Aontais Õ atá ann cheana féin,
agus go háirithe iad a ardú os comhair an choiste a bunaíodh faoi Airteagal Ö 207(3) Õ den Chonradh.
ê 3286/94 aithris
9 (oiriúnaithe)
(8)       Ba cheart aird a thabhairt ar
ról institiúideach an choiste a bunaíodh faoi Airteagal Ö 207(3) Õ den Chonradh maidir
le comhairle a chur ar fáil d'institiúidí an Ö Aontais Õ i dtaca le gach
ceist a bhaineann le beartas tráchtála. Ba cheart, dá bhrí sin, an coiste Ö sin Õ a choinneáil ar an
eolas faoi fhorbairt cásanna ar leith, ionas go mbeidh sé in ann na
himpleachtaí níos leithne beartais a bhaineann leis na forbairtí sin a mheas.
ê 3286/94 aithris
11 (oiriúnaithe)
(9)       Is iomchuí a Ö fhoráil Õ nach mór don Ö Aontas Õ gníomhú i gcomhréir
lena oibleagáidí idirnáisiúnta agus, sa chás gur ó chomhaontuithe a d'eascair
na hoibleagáidí sin, nach mór dó an chothromaíocht idir cearta agus oibleagáidí
a choimeád, cothromaíocht atá mar aidhm ag na comhaontuithe sin a bhunú.
ê 3286/94 aithris
12 (oiriúnaithe)
(10)     Is iomchuí a Ö fhoráil Õ freisin nach mór
d'aon bhearta a thógtar faoi na nósanna imeachta i dtrácht a bheith i gcomhréir
le hoibleagáidí idirnáisiúnta an Ö Aontais Õ , agus go mbeidh
siad gan dochar do bhearta eile, i gcásanna nach gcumhdaítear faoin Rialachán
seo, a d'fhéadfaí a ghlacadh go díreach de bhun Airteagal Ö 207 Õ den Chonradh.
ê 3286/94 aithris
13 (oiriúnaithe)
(11)     Ba cheart a Ö leagan síos Õ freisin na rialacha
maidir le nósanna imeachta atá le leanúint le linn an nós imeachta scrúdúcháin
dá bhforáiltear sa Rialachán seo, go háirithe rialacha maidir le cearta agus
oibleagáidí údaráis an Ö Aontais Õ agus na bpáirtithe
lena mbaineann, agus na coinníollacha faoinar féidir le páirtithe leasmhara
rochtain a fháil ar fhaisnéis agus faoinar féidir leo a iarraidh go gcoinneofar
ar an eolas iad maidir leis na bunfhíricí agus breithnithe atá mar thoradh ar
an nós imeachta scrúdúcháin.
ê 3286/94 aithris
14 (oiriúnaithe)
(12)     Ag gníomhú dó de bhun an
Rialacháin seo ní mór don Ö Aontas Õ aird a thabhairt ar
an ngá le gníomhaíocht mhear agus éifeachtach trí na nósanna imeachta
cinnteoireachta dá bhforáiltear sa Rialachán Ö seo Õ a chur i bhfeidhm.
ê 3286/94 aithris
15 (oiriúnaithe)
(13)     Tá sé de dhualgas ar an
gCoimisiún gníomhú maidir le constaicí ar thrádáil atá glactha nó atá i
bhfeidhm ag tríú tíortha, faoi chuimsiú chearta agus oibleagáidí idirnáisiúnta
an Ö Aontais Õ , i gcás ina bhfuil
gá le hidirghabháil chun leasa an Aontais amháin. Agus an Coimisiún ag déanamh
measúnú ar na leasa sin, ba cheart dó aird chuí a thabhairt ar thuairimí gach
páirtí leasmhar sna himeachtaí.
ê 37/2014
Airteagal 1 agus Iarscríbhinn 4 (oiriúnaithe)
(14)     Chun na nósanna imeachta
scrúdúcháin dá dtagraítear sa Rialachán Ö seo Õ a chur chun feidhme
tá gá le coinníollacha aonfhoirmeacha chun na cinntí maidir le seoladh na
nósanna imeachta scrúdúcháin agus na bearta atá mar thoradh orthu a ghlacadh.
Ba cheart na bearta sin a ghlacadh i gcomhréir le Rialachán (AE) Uimh. 182/2011
ó Pharlaimint na hEorpa agus ón gComhairle[8].
(15)     Ba cheart an nós imeachta
comhairleach a úsáid chun scrúduithe atá ar siúl faoi láthair a chur ar
fionraí, i bhfianaise éifeachtaí na mbeart sin agus a loighce seicheamhaí
maidir le bearta a ghlacadh.
(16)     Ba cheart Parlaimint na hEorpa
agus an Chomhairle a choinneáil ar an eolas faoi na forbairtí faoin Rialachán
seo, ionas go mbeidh siad in ann na himpleachtaí níos leithne beartais a
bhaineann leis na forbairtí sin a mheas.
(17)     Ina theannta sin, i gcásanna
inar cosúil gurb é comhaontú le tríú tír an modh is iomchuí chun díospóid a
d'éirigh as constaic ar thrádáil a réiteach, ba cheart an chaibidlíocht chun na
críche sin a dhéanamh i gcomhréir leis na nósanna imeachta a bunaíodh in
Airteagal 207 den Chonradh.
ê 3286/94 (oiriúnaithe)
TAR ÉIS AN RIALACHÁN SEO A GHLACADH:
Airteagal 1
Ö Ábhar Õ
Déanann an Rialachán seo foráil maidir le
nósanna imeachta an Aontais i réimse an chomhbheartais tráchtála d'fhonn
feidhmiú chearta an Ö Aontais Õ faoi rialacha
trádála idirnáisiúnta a áirithiú, go háirithe na cearta sin a bunaíodh faoi
choimirce na hEagraíochta Domhanda Trádála Ö ('WTO') Õ , atá , faoi réir
oibleagáidí agus nósanna imeachta idirnáisiúnta atá ann cheana féin a
chomhlíonadh, dírithe ar:
(a)          freagairt do chonstaicí ar thrádáil
a mbíonn éifeacht acu ar mhargadh an Ö Aontais Õ , ag féachaint le
deireadh a chur leis an díobháil a eascraíonn uathu;
(b)          freagairt do chonstaicí ar thrádáil
a mbíonn éifeacht acu ar mhargadh tríú tír, ag féachaint le deireadh a chur
leis na héifeachtaí trádála díobhálacha a eascraíonn uathu.
Cuirfear na nósanna imeachta sin i bhfeidhm go
háirithe agus nósanna imeachta idirnáisiúnta um réiteach díospóide á
dtionscnamh, agus á stiúradh agus á bhfoirceannadh ina dhiadh sin, i réimse an
chomhbheartais tráchtála.
Airteagal 2
Sainmhínithe
1. Chun críocha an Rialacháin seo, Ö beidh feidhm ag
na sainmhínithe seo a leanas Õ:
a)           Ö ciallaíonn Õ 'constaicí ar
thrádáil' aon chleachtas trádála atá glactha nó atá i bhfeidhm ag tríú tír a
bhfuil ceart caingne bunaithe ina leith faoi rialacha trádála idirnáisiúnta; á
ceart caingne den chineál sin ann i gcás ina bhfuil toirmeasc glan ar
chleachtas faoi rialacha trádála idirnáisiúnta, nó i gcás ina dtabharfar ceart
faoi na rialacha sin do pháirtí eile a ndéanann an cleachtas difear dóibh
deireadh le héifeacht an chleachtais i dtrácht a lorg;
b)           Ö ciallaíonn Õ 'cearta an Ö Aontais' Õ na cearta trádála
idirnáisiúnta sin a bhféadfaidh Ö an tAontas Õ leas a bhaint astu
faoi rialacha trádála idirnáisiúnta; sa chomhthéacs sin, is iad na 'rialacha
trádála idirnáisiúnta' go príomha na rialacha a bunaíodh faoi choimirce an WTO
agus a leagtar síos sna hIarscríbhinní a ghabhann le Comhaontú WTO, ach is
féidir freisin gurb iad na rialacha atá leagtha síos in aon chomhaontú eile ar
pháirtí ann an Ö tAontas Õ , agus ina leagtar
amach rialacha is infheidhme maidir le trádáil idir an Ö Aontas Õ agus tríú tíortha;
c)           Ö ciallaíonn Õ 'díobháil' aon
díobháil ábhartha a dhéantar do thionscal an Ö Aontais Õ ar mhargadh an Ö Aontais Õ maidir le táirge nó
seirbhís ,arb é constaic ar thrádáil is cúis , nó is baol a bheith ina chúis
leis;
d)           Ö ciallaíonn Õ 'éifeachtaí trádála
díobhálacha' na Ö héifeachtaí
díobhálacha Õ sin a bhíonn ag
constaic ar thrádáil, nó a d'fhéadfadh a bheith aige, maidir le táirge nó
seirbhís, ar ghnóthais an Ö Aontais Õ ar mhargadh aon tríú
tír, agus a imríonn tionchar ábhartha ar gheilleagar an Ö Aontais Õ nó ar réigiún san Ö Aontas Õ , nó ar earnáil de
ghníomhaíocht eacnamaíoch ann; ní mheasfar gur leor gur fhulaing an gearánaí
éifeachtaí díobhálacha den chineál sin le húdar a bheith le tionscnamh aon
bhirt ag institiúidí an Ö Aontais Õ;
e)           Ö ciallaíonn Õ 'tionscal an Ö Aontais Õ ':
(i)      táirgeoirí nó soláthraithe uile an Ö Aontais Õ:
–
a sholáthraíonn táirgí nó seirbhísí atá comhionann
nó cosúil le táirge nó seirbhís ar a bhfuil constaic ar thrádáil i bhfeidhm, nó
–
a sholáthraíonn táirgí nó seirbhísí atá in
iomaíocht dhíreach leis an táirge nó an tseirbhís sin, nó
–
ar tomhaltóirí nó próiseálaithe an táirge nó
tomhaltóirí nó úsáideoirí na seirbhíse ar a bhfuil constaic ar thrádáil i
bhfeidhm;
nó
(ii)     na táirgeoirí nó soláthraithe sin go
léir arb ionann a n‑aschur iomlán agus cuid mhór de tháirgeadh iomlán an Ö Aontais Õ de na táirgí nó na
seirbhísí i dtrácht; mar sin féin:
–
nuair atá ceangal ann idir na táirgeoirí nó na
soláthraithe agus na honnmhaireoirí nó na hallmhaireoirí nó nuair is
allmhaireoirí iad féin den táirge nó den tseirbhís a líomhnaítear ar a bhfuil
constaicí ar thrádáil i bhfeidhm, féadfar an téarma 'tionscal an Ö Aontais Õ ' a thuiscint mar
thagairt do na táirgeoirí nó do na soláthraithe eile,
–
in imthosca áirithe, féadfar a mheas gur tionscal
an Ö Aontais Õ na táirgeoirí nó
soláthraithe laistigh de réigiún an Ö Aontais Õ más ionann a n‑aschur
iomlán agus an chion is mó d'aschur an táirge nó na seirbhíse i dtrácht sa
Bhallstát nó sna Ballstáit ina bhfuil an réigiún sin lonnaithe ar choinníoll
gur sa Bhallstát sin nó sna Ballstáit sin atá an éifeacht is mó ag an gconstaic
ar thrádáil;
f)            Ö ciallaíonn Õ 'gnóthas an Ö Aontais Õ ' cuideachta nó
gnólacht a bunaíodh i gcomhréir le dlí Ballstáit agus a bhfuil a oifig
chláraithe, a lárionad riaracháin nó a phríomhionad gnó laistigh den Ö Aontas Õ , agus ar cuideachta
nó gnólacht é Ö a bhíonn Õ ag plé go díreach le
táirgeadh earraí nó soláthar seirbhísí ar a bhfuil constaic ar thrádáil i
bhfeidhm;
g)           Ö ciallaíonn Õ 'seirbhísí' na
seirbhísí sin ar féidir leis an Ö Aontas Õ comhaontuithe
idirnáisiúnta a dhéanamh i ndáil leo ar bhonn Airteagal Ö 207 Õ den Chonradh.
2. Chun críocha an Rialacháin seo, tá
coincheap na 'soláthraithe seirbhísí' i gcomhthéacs an téarma 'tionscal an Ö Aontais Õ ' mar a
shainmhínítear é i mír 1(e), agus an téarma 'gnóthas an Ö Aontais Õ ' mar a
shainmhínítear é i mír 1(f) , gan dochar don ghné neamh‑thráchtála a
d'fhéadfadh a bheith ag soláthar aon seirbhíse ar leith de réir na
reachtaíochta nó an rialaithe in aon Bhallstáit.
Airteagal 3
Gearán
thar ceann thionscal an Ö Aontais Õ
1. Féadfaidh aon duine nádúrtha nó aon duine
dlítheanach, nó aon chomhlachas nach bhfuil pearsantacht dhlítheanach aige, atá
ag feidhmiú ar son thionscal an Ö Aontais Õ a mheasann gur
fhulaing sé díobháil mar thoradh ar chonstaicí ar thrádáil a bhfuil tionchar
acu ar mhargadh an Ö Aontais Õ , féadfaidh sé
gearán i scríbhinn a thíolacadh.
2. Ö Ní mór Õ fianaise
leordhóthanach a bheith sa ghearán lena cruthú gurb ann do na constaicí ar
thrádáil agus don díobháil a d'eascair uathu sin. Ö Ní mór Õ fianaise a thabhairt
maidir le díobháil ar bhonn an liosta léiriúcháin de na fachtóirí a luaitear in
Airteagal 11, nuair is infheidhme.
Airteagal 4
Gearán
thar ceann ghnóthais an Ö Aontais Õ
ê 125/2008
Airteagal 1 (oiriúnaithe)
1. Féadfaidh aon ghnóthas de chuid an Ö Aontais Õ , nó aon
chomhlachas, bíodh pearsantacht dhlítheanach aige nó ná bíodh, ag gníomhú dó
thar ceann gnóthais amháin nó níos mó de chuid an Ö Aontais Õ , a mheasann gur
fhulaing gnóthais sin an Ö Aontais Õ éifeachtaí trádála
díobhálacha mar thoradh ar chonstaicí ar thrádáil a bhfuil tionchar acu ar an
margadh i dtríú tír, féadfaidh siad gearán i scríbhinn a thíolacadh.
ê 3286/94
(oiriúnaithe)
2. Ö Ní mór Õ fianaise
leordhóthanach a bheith sa ghearán lena cruthú gurb ann do na constaicí ar
thrádáil agus do na héifeachtaí trádála díobhálacha a d'eascair uathu sin. Ö Ní mór Õ fianaise a thabhairt
maidir le héifeachtaí trádála díobhálacha ar bhonn an liosta léiriúcháin de na
fachtóirí a luaitear in Airteagal 11, nuair is infheidhme.
Airteagal 5
Nósanna
imeachta gearáin
1. Cuirfear an gearán Ö dá dtagraítear
in Airteagal 3 agus in Airteagal 4 Õ faoi bhráid an
Choimisiúin, a sheolfaidh cóip de chuig na Ballstáit.
2. Féadfar an gearán a aistarraingt, agus sa
chás sin féadfar an nós imeachta a fhoirceannadh ach amháin mura mbeadh
foirceannadh den chineál sin chun leasa an Ö Aontais Õ.
ê 37/2014
Airteagal 1 agus Iarscríbhinn 4(1) (oiriúnaithe)
3. I gcás inar léir nach bhfuil dóthain
fianaise sa ghearán chun údar a bheith le himscrúdú a thionscnamh, cuirfear é
sin in iúl don ghearánach.
Cuirfidh an Coimisiún na Ballstáit ar an eolas
Ö nuair a Õ chinneann sé nach
bhfuil dóthain fianaise sa ghearán chun údar a bheith le himscrúdú a thionscnamh.
ê 3286/94
(oiriúnaithe)
4. Déanfaidh an Coimisiún cinneadh chomh luath
agus is féidir maidir le nós imeachta scrúdúcháin de chuid an Ö Aontais Õ a thionscnamh, ar
bhonn aon ghearáin a dhéantar i gcomhréir le hAirteagal 3 nó Airteagal 4. Déanfar an cinneadh laistigh de 45 lá ón lá ar a
dtíolactar an gearán. D'fhéadfaí an tréimhse Ö sin Õ a chur ar fionraí ar
iarratas an ghearánaigh, nó lena chomhaontú, chun gur féidir faisnéis chomhlántach
a sholáthar, faisnéis a bhféadfadh gá a bheith leis chun bailíocht chás an
ghearánaigh a mheas.
Airteagal 6
Ö Iarraidh Õ ó Ballstát
1. Féadfaidh aon Bhallstát a iarraidh ar an
gCoimisiún na nósanna imeachta dá dtagraítear in Airteagal 1 a thionscnamh.
2. Tabharfaidh Ö an
Ballstát Õ fianaise
leordhóthanach don Choimisiún chun tacú lena iarraidh, maidir le constaicí ar
thrádáil agus aon éifeachtaí a d'eascairuathu sin. Nuair is iomchuí fianaise maidir
le díobháil nó éifeachtaí trádála díobhálacha a thabhairt, Ö ní mór Õ an fhianaise sin a
thabhairt ar bhonn an liosta léiriúcháin de na fachtóirí a luaitear in
Airteagal 11, nuair is infheidhme.
3. Tabharfaidh an Coimisiún fógra gan mhoill
do na Ballstáit eile faoi na hiarrataí.
ê 37/2014
Airteagal 1 agus Iarscríbhinn 4(2) (oiriúnaithe)
4. I gcás inar léir nach bhfuil dóthain
fianaise leis an iarratas chun údar a bheith le himscrúdú a thionscnamh,
cuirfear é sin in iúl don Bhallstát.
Cuirfidh an Coimisiún na Ballstáit ar an eolas
Ö nuair a Õ chinneann sé nach
bhfuil dóthain fianaise san Ö iarraidh Õ chun údar a bheith
le himscrúdú a thionscnamh.
ê 3286/94
(oiriúnaithe)
5. Déanfaidh an Coimisiún cinneadh chomh luath
agus is féidir maidir le nós imeachta scrúdúcháin de chuid an Ö Aontais Õ a thionscnamh, tar
éis Ö iarrata Õ ó Ballstát a
dhéantar i gcomhréir leis an Airteagal Ö seo Õ . Déanfar an
cinneadh laistigh de 45 lá ónÖ iarraidh Õ. D'fhéadfaí an
tréimhse Ö sin Õ a chur ar fionraí ar
iarratas an Bhallstáit a dhéanann an tarchur, nó lena chomhaontú, chun gur
féidir faisnéis chomhlántach a sholáthar, faisnéis a bhféadfadh gá a bheith
leis chun bailíocht an cás arna tharchur ag an mBallstát a mheas ina iomláine.
ê 37/2014
Airteagal 1 agus Iarscríbhinn 4(3) (oiriúnaithe)
Airteagal 7
An nós
imeachta coiste
1. Beidh an Coiste um Bacainní Trádála('an
Coiste'), de chúnamh ag an gCoimisiún. Coiste de réir bhrí Rialachán (AE) Uimh. 182/2011
a bheidh sa Choiste sin.
2. I gcás ina ndéantar tagairt don mhír seo,
beidh feidhm ag Airteagal 4 de Rialachán (AE) Uimh. 182/2011.
3. I gcás ina ndéantar tagairt don mhír seo,
beidh feidhm ag Airteagal 5 deRialachán (AE) Uimh. 182/2011.
Ö Airteagal
8 Õ
Ö Faisnéis
do Pharlaimint na hEorpa agus don Chomhairle Õ
Cuirfidh an Coimisiún faisnéis arna cur ar
fáil de bhun an Rialacháin seo faoi bhráid Pharlaimint na hEorpa agus na
Comhairle freisin ionas gur féidir leo aon impleachtaí eile a d'fhéadfadh a
bheith ann don chomhbheartas tráchtála a mheas.
ê 3286/94
(oiriúnaithe)
Airteagal 9
Nós
imeachta scrúdúcháin an Ö Aontais Õ
ê 37/2014
Airteagal 1 agus Iarscríbhinn 4(4) (oiriúnaithe)
1. I gcás inar léir don Choimisiún go bhfuil
dóthain fianaise ann chun údar a bheith le nós imeachta scrúdúcháin a
thionscnamh agus gur gá é sin a dhéanamh chun leas an Aontais, déanfaidh an
Coimisiún an méid seo a leanas:
(a)          cuirfidh sé fógra in Iris
Oifigiúil an Aontais Eorpaigh faoi thionscnamh an nóis imeachta; i bhfógra
den sórt sin, luafar an táirge nó an tseirbhís agus na tíortha lena mbaineann,
déanfar achoimre ar an bhfaisnéis a fuarthas, agus déanfar foráil go gcuirfear
an fhaisnéis ábhartha uile chuig an gCoimisiún; luafar ann an tréimhse inar
féidir le páirtithe leasmhara iarratas a dhéanamh ar éisteacht ó bhéal a
fháil os comhair an Choimisiúin i gcomhréir le mír 5;
(b)          cuirfidh sé ionadaithe na tíre nó na
dtíortha is ábhar don nós imeachta ar an eolas go hoifigiúil faoi cé ar féidir
dul i gcomhairle leo, i gcás inarb iomchuí;
(c)          déanfaidh sé an scrúdú ar leibhéal
an Aontais, ag gníomhú dó i gcomhar leis na Ballstáit.
Cuirfidh an Coimisiún na Ballstáit ar an eolas
Ö nuair a
chinneann sé Õ go bhfuil dóthain
fianaise sa ghearán chun údar a bheithle himscrúdú a thionscnamh.
ê 3286/94
(oiriúnaithe)
2. Ö Nuair is Õ gá,
(a)          iarrfaidh an Coimisiún an fhaisnéis
go léir a mheasann sé a bheith riachtanach agus déanfaidh sé iarracht an
fhaisnéis sin a sheiceáil le hallmhaireoirí, trádálaithe, gníomhairí,
táirgeoirí, agus le comhlachais agus eagraíochtaí trádála, ar choinníoll go
dtugann na gnóthais nó na heagraíochtaí lena mbaineann a dtoiliú.
(b)          déanfaidh an Coimisiún imscrúduithe
i gcríoch tríú tíortha, ar choinníoll gur tugadh fógra do rialtais na dtíortha
go hoifigiúil agus Önár chuirÕ siad ina choinne
laistigh de Ö thráth Õ réasúnta.
Beidh oifigigh an Bhallstáit ar ina chríoch a
dhéantar an tseiceáil de chúnamh ag an gCoimisiún agus é i mbun imscrúduithe,
ar choinníoll go n‑iarrann an Ballstát i dtrácht amhlaidh.
3. Cuirfidh na Ballstáit an fhaisnéis go léir
is gá don scrúdú ar fáil don Choimisiún, ar iarraidh uaidh, i gcomhréir leis na
socruithe mionsonraithe atá leagtha síos ag an gCoimisiún.
4. Féadfaidh na gearánaigh agus na
honnmhaireoirí agus na hallmhaireoirí lena mbaineann, Ö agus Õ ionadaithe na tíre
nó na dtíortha lena mbaineann:
(a)          iniúchadh a dhéanamh ar an
bhfaisnéis go léir a cuireadh ar fáil don Choimisiún, ach amháin doiciméid
inmheánacha le haghaidh úsáid an Choimisiúin agus na n‑údarás riaracháin,
ar choinníoll go bhfuil an fhaisnéis sin ábhartha maidir lena leasa a chosaint,
agus nach faisnéis rúnda laistigh de bhrí Airteagal 10 í, agus go mbaineann an
Coimisiún úsáid aisti le linn a nós imeachta scrúdúcháin; cuirfidh na daoine
lena mbaineann iarraidh réasúnaithe faoi bhráid an Choimisiúin, ina gcuirfear
in iúl an fhaisnéis a theastaíonn;
(b)          a iarraidh go gcoinneofar ar an
eolas iad maidir leis na príomhfhíorais agus na príomhbhreithnithe a thagann ón
nós imeachta scrúdúcháin.
5. Féadfaidh an Coimisiún éisteacht a
thabhairt do na páirtithe lena mbaineann. Tabharfaidh an Coimisiún éisteacht
dóibh má dhéanann siad iarratas i scríbhinn ar éisteacht laistigh den tréimhse
atá leagtha síos san fhógra a foilsíodh in Iris Oifigiúil an Ö Aontais Õ Eorpaigh,
iarratas ina léiríonn siad gur páirtí iad a bhaineann toradh an nós imeachta
leo go príomha.
6. Arna iarraidh sin aige, tabharfaidh an
Coimisiún deis do na páirtithe lena mbaineann go príomha teacht le chéile,
ionas gur féidir tuairimí malartacha a chur i láthair agus aon argóintí a chur
chun tosaigh. Agus an deis seo á sholáthar ag an gCoimisiún, tabharfaidh sé
aird ar mhianta na bpáirtithe agus ar an ngá le rúndacht a choimeád. Ní leagfar
oibleagáid ar aon pháirtí freastal a dhéanamh ar chruinniú agus mura
bhfreastalóidh siad orthu ní dhéanfaidh sin aon dochar do chás an pháirtí sin.
7. Mura gcuirtear an fhaisnéis atá iarrtha ag
an gCoimisiún ar fáil laistigh de thréimhse réasúnta nó má tá bac suntasach ar
an imscrúdú, d'fhéadfaí torthaí a chur ar fáil ar bhonn na bhfíoras atá ar fáil.
8. Nuair atá deireadh lena scrúdú, cuirfidh an
Coimisiún tuarascáil faoi bhráid an Choiste. Ö Ní mór Õ an tuarascáil a
thíolacadh laistigh de chúig mhí ó fhógraítear thionscnamh an nós imeachta, ach
amháin i gcás ina bhfuil an scrúdu chomh casta sin go gcuireann an Coimisiún
síneadh leis an tréimhse go dtí seacht mí.
Airteagal 10
Rúndacht
1. Ní dhéanfar faisnéis a fhaightear de bhun
an Rialacháin seo a úsáid ach amháin chun na críche ar ina leith a iarradh í.
ê 37/2014
Airteagal 1 agus Iarscríbhinn 4(5)
2. Ní nochtfaidh an Coimisiún ná na Ballstáit,
lena n‑áirítear oifigigh ceachtar acu sin, aon fhaisnéis de chineál rúnda
arna fáil de bhun an Rialacháin seo, ná aon fhaisnéis arna cur ar fáil ar bhonn
rúnda ag páirtí i nós imeachta scrúdúcháin, gan cead sonrach a fháil ón bpáirtí
a chuir an fhaisnéis sin isteach.
ê 3286/94
(oiriúnaithe)
Cuirfear in iúl i ngach iarraidh ar rúndacht
an fáth gur faisnéis rúnda atá i gceist agus beidh achoimre neamh‑rúnda
ar an bhfaisnéis ag dul leis, nó ráiteas ina leagtar amach na cúiseanna nach
féidir achoimre den chineál sin a sholáthar don fhaisnéis.
3. Ö Measfar Õ gur faisnéis rúnda í
más dócha go ndéanfadh nochtadh na faisnéise sin dochar suntasach do
sholáthróir nó d’fhoinse na faisnéise sin.
4. Ö Nuair is Õ cosúilnach bhfuil
údar maith leis an iarraidh ar rúndacht agus mura bhfuil an soláthróir
toilteanach an fhaisnéis a chur ar fáil go poiblí nó nochtadh na faisnéise i
dtéarmaí ginearálta nó i bhfoirm achoimre a údarú, féadfar neamhshuim a
dhéanamh den fhaisnéis sin.
5. Ní chuirfidh an tAirteagal seo bac ar
údaráis an Ö Aontais Õ faisnéis ghinearálta
a nochtadh, ná go háirithe ar na cúiseanna ar a bunaíodh cinntí a rinneadh de
bhun an Rialacháin seo a nochtadh. Ö Ní mór Õ leas dlisteanach na
bpáirtithe lena mbaineann, is é sin Ö nach Õ sceithfí a rúin
ghnó, a chur san áireamh i nochtadh den sórt sin.
Airteagal 11
Fianaise
1. Nuair is infheidhme, beidh na fachtóirí a
leanas mar chuid de scrúdú ar dhíobháil:
(a)          méid allmhairí nó onnmhairí Ö Aontais Õ lena mbaineann, go
háirithe i gcás ina raibh méadú nó laghdú suntasach orthu, bíodh sin i
ndearbhthéarmaí nó i gcoibhneas le táirgeadh nó tomhaltas ar an margadh i
dtrácht;
(b)          praghsanna iomaitheoirí thionscal an
Ö Aontais Õ , go háirithe chun a
chinneadh ar tharla foghearradh suntasach ar phraghsanna thionscal an Ö Aontais Õ , laistigh den Ö Aontas Õ nó ar mhargaí i
dtríú tíortha;
(c)          an tionchar iarmhartach ar thionscal
an Ö Aontais Õ agus mar atá
léirithe le treochtaí roinnt fachtóirí eacnamaíocha amhail: táirgeadh, Ö úsáid Õ acmhainne, stoic,
díolacháin, sciar den mhargadh, praghsanna (is é sin, ísliú praghsanna nó cosc
ar mhéadú praghsanna a tharlófadh de ghnáth), brabúis, toradh ar chaipiteal,
infheistíocht, fostaíocht.
2. I gcás ina líomhnaítear go bhfuil bagairt
díobhála ann, déanfaidh an Coimisiún scrúdú chomh maith féachaint an bhfuil sé
measartha intuartha go mbeadh díobháil iarbhír mar thoradh ar cás ar leith.
Maidir leis seo, is féidir aird a thabhairt chomh maith ar fhachtóirí amhail:
(a)          an ráta méadaithe ar onnmhairí chuig
an margadh ina bhfuil an iomaíocht le táirgí ón Ö Aontais Õ;
(b)          acmhainn onnmhairitúcháin sa tír
thionscnaimh nó onnmhairiúcháin, atá ann cheana féin nó a bheidh i bhfeidhm go
ceann i bhfad, agus an dealraitheacht gur chuig an margadh a dtagraítear i
bpointe (a) a rachaidh na honnmhairí a bhaineann leis an acmhainn sin.
3. Maidir le díobháil mar thoradh ar fhachtóirí
eile, cibé an fachtóir amháin nó níos mó le chéile atá i gceist, a chuireann
isteach freisin ar thionscal an Ö Aontais Õ , níor ceart an
díobháil sin a chur i leith na gcleachtas faoi chaibidil.
4. I gcás ina líomhnaítear gurb ann
d'éifeachtaí díobhálacha ar thrádáil, déanfaidh an Coimisiún scrúdú ar
thionchar na n‑éifeachtaí díobhálacha sin ar gheilleagar an Ö Aontais Õ nó réigiún de chuid
an Ö Aontais Õ , nó ar earnáil de
ghníomhaíocht eacnamaíoch ansin. Chun na críche sin, féadfaidh an Coimisiún a
chur san áireamh, nuair is ábhartha, fachtóirí den chineál atá liostaithe i mír
1 agus mír 2. Féadfaidh éifeachtaí díobhálacha ar thrádáil tarlú, inter alia,
i gcás ina gcuirtear cosc nó bac ar shruthanna trádála a bhaineann le táirge nó
seirbhís, nó i gcás ina ndéantar na sruthanna sin a chur ar malairt treo mar
thoradh ar aon chonstaic ar thrádáil, nó i gcás ina bhfuil éifeacht ábhartha ar
sholáthar nó ionchur Ö , mar
shampla Õ páirteanna agus
comhpháirteanna nó amhábhair chuig gnóthais an Ö Aontais Õ de dhroim constaicí
ar thrádáil. I gcás ina líomhnaítear gurb ann do bhagairt d'éifeachtaí
díobhálacha ar thrádáil, déanfaidh an Coimisiún scrúdú chomh maith an bhfuil sé
measartha intuartha go mbeidh éifeachtaí díobhálacha iarbhír ar thrádáil de
dhroim cáis ar leith.
5. Agus é i mbun scrúdú a dhéanamh ar
fhianaise maidir le héifeachtaí díobhálacha ar thrádáil, tabharfaidh an
Coimisiún aird chomh maith ar na forálacha, na prionsabail nó na cleachtais
lena rialaítear ceart caingne faoi na rialacha idirnáisiúnta is ábhartha dá
dtagraítear in Airteagal 2(1)(a).
6. Déanfaidh an Coimisiún scrúdú chomh maith
ar aon fhianaise ábhartha eile atá sa ghearán nó san iarraidh . Maidir leis
sin, ní liosta uileghabhálach é liosta na bhfachtóirí agus na dtásc atá i mír 1
go mír 5, ná ní féidir ceann amháin nó níos mó de na fachtóirí nó na tásca a
liostaítear treoir chinntitheach a thabhairt lena gcuirfí in iúl gurb ann do
dhíobháil nó do héifeachtaí díobhálacha ar thrádáil.
ê 37/2014
Airteagal 1 agus Iarscríbhinn 4(6) (oiriúnaithe)
Airteagal 12
An nós
imeachta a fhoirceannadh agus a chur ar fionraí
1. Nuair a fhaightear amach, de thoradh an nós
imeachta scrúdúcháin arna dhéanamh de bhun Airteagal 9, nach gá aon bheart a
dhéanamh ar son leasa an Aontais, déanfaidh an Coimisiún an nós imeachta a
fhoirceannadh, ag gníomhú dó i gcomhréir leis an nós imeachta scrúdúcháin dá
dtagraítear in Airteagal 7(3).
2. I gcás, tar éis nós imeachta scrúdúcháin a
dhéantar de bhun Airteagal 9, ina nglacann an tríú tír nó na tríú tíortha
lena mbaineann bearta a mheastar a bheith sásúil, agus nach gá aon
ghníomhaíocht ag an Aontas dá bhrí sin, féadfaidh an Coimisiún an nós
imeachta a chur ar fionraí ag gníomhú dó i gcomhréir leis an nós imeachta
comhairleach dá dtagraítear in Airteagal 7(2).
Déanfaidh an Coimisiún faireachán ar chur i
bhfeidhm na mbeart Ö sin Õ , ar bhonn faisnéise
arna soláthar go tráthrialta nuair is iomchuí, ar faisnéis í a fhéadfaidh an
Coimisiún a iarraidh ó na tríú tíortha lena mbaineann agus a sheiceáil de réir
mar is gá.
I gcás ina gcealaítear na bearta arna ndéanamh
ag an tríú tír nó ag na tríú tíortha lena mbaineann, nó ina gcuirtear iad ar
fionraí nó mura gcuirtear chun feidhme go cuí iad nó nuair atá foras ag an
gCoimisiún a chreidiúint gur mar sin atá an cás nó nár Ö cuireadh ar
fáil Õ faisnéis Ö arna iarraidh Õ ag an gCoimisiún Ö de bhun Õ an dara fomhír,
cuirfidh an Coimisiún na Ballstáit ar an eolas, agus i gcás inarb iomchuí agus
a bhfuil údar cuí leis i bhfianaise thorthaí an imscrúdaithe agus na bhfíoras nua
atá ar fáil, déanfar aon bhearta a ghlacadh i gcomhréir le hAirteagal 14(2).
3. I gcás, tar éis nós imeachta scrúdúcháin a
dhéantar de bhun Airteagal 9, nó am ar bith roimh nós imeachta idirnáisiúnta um
réiteach díospóide, nó lena linn nó ina dhiaidh, inar cosúil gurb é an modh is
iomchuí chun díospóid a réiteach ar díospóid í a d'éirigh as constaic ar
thrádáil comhaontú a thabhairt i gcrích leis an tríú tír nó leis na tríú
tíortha lena mbaineann, ar comhaontú é a d'fhéadfadh cearta substainteacha an Aontais
agus an tríú tír nó na dtríú tíortha lena mbaineann a athrú, déanfaidh an
Coimisiún, ag gníomhú dó i gcomhréir leis an nós imeachta comhairleach dá
dtagraítear in Airteagal 7(2) den Rialachán seo, an nós imeachta a chur ar
fionraí agus déanfar caibidlíocht de réir fhorálacha Airteagal 207 den
Chonradh.
ê 3286/94
(oiriúnaithe)
Airteagal 13
Bearta
maidir le beartas tráchtála a glacadh
1. I gcás, mar thoradh ar an nós imeachta
scrúdúcháin, ach amháin i gcás nach mbeadh gá le nós imeachta scrúdúcháin mar
gheall ar an staid dhlíthiúil agus fhíorasach, inar léir go bhfuil gá le
gníomhú chun leasa an Ö Aontais Õ chun feidhmiú
chearta an Ö Aontais Õ faoi rialacha
trádála idirnáisiúnta a áirithiú, d'fhonn fáil réidh leis an díobháil nó na
héifeachtaí díobhálacha ar thrádáil de dhroim constaicí ar thrádáil arna
nglacadh nó arna gcur i bhfeidhm ag tríú tíortha, déanfar na bearta iomchuí a
chinneadh i gcomhréir leis an nós imeachta atá Ö leagtha síos Õ in Airteagal 14.
2. I gcás inar gá nós imeachta idirnáisiúnta
maidir le comhairliúchán nó réiteach díospóide a chur i gcrích roimh ré faoi
réir oibleagáidí idirnáisiúnta an Ö Aontais Õ , ní dhéanfar
cinneadh faoi na bearta dá dtagraítear i mír 3 go dtí go bhfuil deireadh curtha
leis an nós imeachta sin, agus tabharfar aird ar thorthaí an nós imeachta. Go
háirithe, i gcás ina n‑iarrann an Ö t‑Aontas Õ ar chomhlacht idirnáisiúnta
um réiteach díospóide na bearta is iomchuí maidir le cur chun feidhme thorthaí
de chuid nós imeachta idirnáisiúnta um réiteach díospóide a chur in iúl agus a
údarú, is i gcomhréir le moladh comhlacht idirnáisiúnta um réiteach díospóide
den chineál sin a bheidh bearta an Ö Aontais Õ maidir le beartas
tráchtála a d'fhéadfadh a bheith de dhíth mar thoradh ar údarú den chineál sin.
3. D'fhéadfaí aon bhearta maidir le beartas
tráchtála a ghlacadh atá ag teacht le hoibleagáidí agus nósanna imeachta
idirnáisiúnta atá ann cheana féin, go háirithe:
(a)          aon deonú de bharr caibidlíochta
maidir le beartas tráchtála a chur ar fionraí nó a aistarraingt;
(b)          dleachtanna custaim atá ann cheana
féin a ardú, nó aon táille eile ar allmhairí a thabhairt isteach;
(c)          srianta cainníochtúla a thabhairt
isteach, nó aon bheart eile a athraíonn cúinsí allmhairiúcháin nó
onnmhairiúcháin nó a mbeidh éifeacht acu ar thrádáil leis an tríú tír i
dtrácht.
4. Luafar na cúiseanna ar a bhfuil na cinntí comhfhreagracha
bunaithe agus foilseofar in Iris Oifigiúil an Ö Aontais Õ Eorpaigh iad.
Measfar gur fógra do na tíortha agus na páirtithe lena mbaineann go príomha
é foilsiú an fhógra freisin.
ê 37/2014
Airteagal 1 agus Iarscríbhinn 4(7) (oiriúnaithe)
Airteagal 14
Nósanna
imeachta cinnteoireachta
1. I gcás ina leanfaidh an Ö tAontas Õ , de thoradh gearáin
a dhéantar de bhun Airteagal 3 nó Airteagal 4 nó de thoradh Ö iarrata Õ de bhun Airteagal 6,
comhairliúchán foirmiúil idirnáisiúnta nó nósanna imeachta idirnáisiúnta um
réiteach díospóide, déanfaidh an Coimisiún cinntí maidir le tionscnamh,
stiúradh nó foirceannadh na nósanna imeachta sin.
Cuirfidh an Coimisiún na Ballstáit ar an eolas
Ö nuair a Õ chinneann sé
comhairliúchán foirmiúil idirnáisiúnta nó nósanna imeachta idirnáisiúnta um
réiteach díospóide a thionscnamh, a stiúradh nó a fhoirceannadh.
2. I gcás nach mór don Aontas, i ndiaidh dó
gníomhú i gcomhréir le hAirteagal 13(2), cinneadh a dhéanamh maidir leis na
bearta beartais tráchtála atá le glacadh de bhun an tríú fomhír d'Airteagal 12(2)
nó de bhun Airteagal 13, gníomhóidh sé, gan mhoill, i gcomhréir le hAirteagal 207
den Chonradh agus, más iomchuí, le haon nósanna imeachta Ö eile Õ is infheidhme.
ê 37/2014
Airteagal 1 agus Iarscríbhinn 4(8)
Airteagal 15
Tuarascáil
Déanfaidh an Coimisiún faisnéis a áireamh ina
thuarascáil bhliantúil maidir le cur chun feidhme an Rialacháin seo i dtaca le
bearta cosanta trádála a chur i bhfeidhm agus a chur chun feidhme, tuarascáil a
chuirfear faoi bhráid Pharlaimint na hEorpa agus na Comhairle de bhun Airteagal
22a de Rialachán (CE) Uimh. 1125/2009 ón gComhairle[9].
ê 3286/94
(oiriúnaithe)
Airteagal 16
Forálacha
ginearálta
Ní bheidh feidhm ag an Rialachán seo i
gcásanna a chumhdaítear faoi rialacha eile atá ann cheana i réimse an
chomhbheartais tráchtála. Feidhmeoidh sé mar chomhlánú ar:
(a)          na rialacha lena mbunaítear
comheagraíocht na margaí talmhaíochta agus na forálacha cur chun feidhme a
bhaineann leo, agus
(b)          na rialacha sonracha a glacadh de
bhun Airteagal Ö 352 Õ den Chonradh,
rialacha a bhfuil feidhm acu maidir le hearraí a próiseáladh ó tháirgí
talmhaíochta.
Beidh sé gan dochar d'aon bhearta eile a
d'fhéadfaí a dhéanamh de bhun Airteagal Ö 207 Õ den Chonradh, chomh
maith le nósanna imeachta an Ö Aontais Õ chun déileáil le
hábhair a bhaineann le constaicí ar thrádáil a d'ardaigh na Ballstáit sa
choiste a bunaíodh faoi Airteagal Ö 207 Õ den Chonradh.
ê 356/1995
Airteagal 1 (oiriúnaithe)
Airteagal 17
Aisghairtear Rialachán (CE) Uimh. Ö 3286/94 Õ.
Déanfar tagairtí don Rialachán aisghairthe a
fhorléiriú mar thagairtí don Rialachán seo Ö agus léifear
iad i gcomhréir leis an tábla comhghaoil in Iarscríbhinn II Õ.
Airteagal 18
Teacht
i bhfeidhm
Tiocfaidh an Rialachán seo i bhfeidhm Ö an fichiú lá
tar éis lá a fhoilsithe in Iris Oifigiúil anAontais Eorpaigh Õ.
ê
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa               Thar
ceann na Comhairle
An tUachtarán                                               An
tUachtarán
[1]               COM(87) 868 miontuairiscí.
[2]               Féach Iarscríbhinn 3 a ghabhann le Cuid A de na Conclúidí.
[3]               Códú a cuireadh ar chlár reachtaíochta 2014.
[4]               Féach Iarscríbhinn I a ghabhann leis an togra seo.
[5]               IO […].
[6]               Rialachán (CE) Uimh. 3286/94 ón gComhairle an 22
Nollaig 1994 lena leagtar síos nósanna imeachta Comhphobail i réimse an
chomhbheartais tráchtála d'fhonn feidhmiú chearta an Chomhphobail faoi rialacha
trádála idirnáisiúnta a áirithiú, go háirithe na cearta sin a bunaíodh faoi
choimirce na hEagraíochta Domhanda Trádála (IO L 349, 31.12.1994, lch. 71).
[7]               Féach Iarscríbhinn I.
[8]               Rialachán (AE) Uimh. 182/2011 ó Pharlaimint na
hEorpa agus ón gComhairle an 16 Feabhra 2011 lena leagtar síos na rialacha
agus na prionsabail ghinearálta a bhaineann leis na sásraí maidir le rialú ag
na Ballstáit ar fheidhmiú cumhachtaí cur chun feidhme ag an gCoimisiún (IO L
55, 28.2.2011, lch. 13)
[9]               Rialachán (CE) Uimh. 1225/2009 ón gComhairle an 30
Samhain 2009 maidir le cosaint i gcoinne allmhairí dumpáilte ó thíortha
nach baill den Chomhphobal Eorpach iad (IO L 343, 22.12.2009, lch. 51).
ê
IARSCRÍBHINNÍ
Togra le haghaidh
RIALACHÁIN Ó PHARLAIMINT NA hEORPA
AGUS ÓN gCOMHAIRLE
lena leagtar síos nósanna imeachta an
Aontais i réimse an chomhbheartais tráchtála d'fhonn feidhmiú chearta an
Aontais faoi rialacha trádála idirnáisiúnta a áirithiú, go háirithe na cearta
sin a bunaíodh faoi choimirce na hEagraíochta Domhanda Trádála (códú)
IARSCRÍBHINN I
An
Rialachán aisghairthe agus liosta de na leasuithe comhleanúnacha a rinneadh air
 Rialachán (CE) Uimh. 3286/94 ón gComhairle (IO L 349, 31.12.1994, lch. 71) ||   ||
 || Rialachán (CE) Uimh. 356/95 ón gComhairle (IO L 041, 23.2.1995, lch. 3) ||
 || Rialachán (CE) Uimh. 125/2008 ón gComhairle (IO L 040, 14.2.2008, lch. 1) ||
 || Rialachán (AE) Uimh. 37/2014 ó Pharlaimint na hEorpa agus ón gComhairle (IO L 18, 21.1.2014, lch. 1) || Pointe 4 den Iarscríbhinn, agus an pointe sin amháin
_____________
IARSCRÍBHINN
II
Tábla
Comhghaoil
 Rialachán (CE) Uimh. 3286/94 || An Rialachán seo
 Airteagal 1 || Airteagal 1
 Airteagal 2(1) || Airteagal 2(1), na focail tosaigh agus pointe (a)
 Airteagal 2(2) || Airteagal 2(1)(b)
 Airteagal 2(3) || Airteagal 2(1)(c)
 Airteagal 2(4) || Airteagal 2(1)(d)
 Airteagal 2(5), an chéad fhomhír, an chéad chuid de na focail tosaigh || Airteagal 2(1)(e), na focail tosaigh
 Airteagal 2(5), an chéad fhomhír, an dara cuid de na focail tosaigh || Airteagal 2(1)(e)(i), na focail tosaigh
 Airteagal 2(5), an chéad fhomhír, an chéad fhleasc || Airteagal 2(1)(e)(i), an chéad fhleasc
 Airteagal 2(5), an chéad fhomhír, an dara fleasc || Airteagal 2(1)(e)(i), an dara fleasc
 Airteagal 2(5), an chéad fhomhír, an tríú fleasc || Airteagal 2(1)(e)(i), an tríú fleasc
 Airteagal 2(5), an dara fomhír, an abairt tosaigh || Airteagal 2(1)(e)(ii), na focail tosaigh
 Airteagal 2(5), an dara fomhír, pointe (a) || Airteagal 2(1)(e)(ii), an chéad fhleasc
 Airteagal 2(5), an dara fomhír, pointe (b) || Airteagal 2(1)(e)(ii), an dara fleasc
 Airteagal 2(6) || Airteagal 2(1)(f)
 Airteagal 2(7) || Airteagal 2(2)
 Airteagal 2(8) || Airteagal 2(1)(g)
 Airteagal 3 go hAirteagal 6 || Airteagal 3 go hAirteagal 6
 Airteagal 7(1)(a) || Airteagal 7(1)
 Airteagal 7(1)(b) || Airteagal 7(2)
 Airteagal 7(1)(c) || Airteagal 7(3)
 Airteagal 7(2) || Airteagal 8
 Airteagal 8(1) || Airteagal 9(1)
 Airteagal 8(2)(a) || Airteagal 9(2), an chéad fhomhír, na focail tosaigh agus pointe (a)
 Airteagal 8(2)(b) || Airteagal 9(2), an chéad fhomhír, na focail tosaigh agus pointe (b)
 Airteagal 8(2)(c) || Airteagal 9(2), an dara fomhír
 Airteagal 8(3) || Airteagal 9(3)
 Airteagal 8(4)(a) || Airteagal 9(4), an chéad fhomhír, na focail tosaigh agus pointe (a)
 Airteagal 8(4)(b) || Airteagal 9(4), an chéad fhomhír, na focail tosaigh agus pointe (b)
 Airteagal 8(5) go hAirteagal 8(8) || Airteagal 9(5) go h Airteagal 9(8)
 Airteagal 9(1) || Airteagal 10(1)
 Airteagal 9(2)(a) || Airteagal 10(2), an chéad fhomhír
 Airteagal 9(2)(b) || Airteagal 10(2), an dara fomhír
 Airteagal 9(3), Airteagal 9(4) agus Airteagal 9(5) || Airteagal 10(3), Airteagal 10(4) agus Airteagal 10(5)
 Airteagal 10 || Airteagal 11
 Airteagal 11(1) || Airteagal 12(1)
 Airteagal 11(2)(a) || Airteagal 12(2), an chéad fhomhír
 Airteagal 11(2)(b) || Airteagal 12(2), an dara fomhír
 Airteagal 11(2)(c) || Airteagal 12(2), an tríú fomhír
 Airteagal 11(3) || Airteagal 12(3)
 Airteagal 12 || Airteagal 13
 Airteagal 13 || Airteagal 14
 Airteagal 13 a || Airteagal 15
 Airteagal 15(1), an chéad fhomhír, na habairtí tosaigh || Airteagal 16, an chéad mhír, na habairtí tosaigh
 Airteagal 15(1), an chéad fhomhír, an chéad fhleasc || Airteagal 16, an chéad mhír, pointe (a)
 Airteagal 15(1), an chéad fhomhír, an dara fleasc || Airteagal 16, an chéad mhír, pointe (b)
 Airteagal 15(1), an dara fomhír || Airteagal 16, an dara mír
 Airteagal 15(2), an chéad abairt ||  Airteagal 17, an chéad mhír
 Airteagal 15(2), an dara habairt ||  Airteagal 17 an dara mír
 Airteagal 16 ||  Airteagal 18
 - || Iarscríbhinn I
 - || Iarscríbhinn II
_____________


				|

		52012PC0150

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Treoracha 1999/4/CE, 2000/36/CE, 2001/111/CE, 2001/113/CE agus 2001/114/CE maidir leis na cumhachtaí atá le tabhairt don Choimisiún /* COM/2012/0150 final - 2012/0075 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
·
Forais agus cuspóirí an togra
Na cumhachtaí chur chun feidhme atá ag an
gCoimisiún cheana féin faoi Threoracha 1999/4/CE, 2000/36/CE, 2001/111/CE,
2001/113/CE agus 2001/114/CE, a oiriúnú de réir an idirdhealaithe idir
cumhachtaí tarmligthe agus cumhachtaí cur chun feidhme an Choimisiúin a tugadh
isteach le hAirteagal 290 agus le hAirteagal 291 den Chonradh ar
Fheidhmiú an Aontais Eorpaigh, agus cumhachtaí tarmligthe breise a thabhairt
don Choimisiún.
Déantar idirdhealú sa Chonradh idir na cumhachtaí
arna dtarmligean chuig an gCoimisiún maidir le gníomhartha neamhreachtacha a
ghlacadh a bhfuil feidhm ghinearálta leo agus a fhorlíonann nó a leasaíonn
eilimintí neamhriachtanacha áirithe den ghníomh reachtach sin, mar atá leagtha
síos in Airteagal 290(1) den Chonradh (gníomhartha tarmligthe), agus na
cumhachtaí arna dtabhairt don Choimisiún maidir le coinníollacha comhionanna a
ghlacadh chun gníomhartha de chuid an Aontais atá ceangailteach ó thaobh dlí a
chur chun feidhme mar atá leagtha síos in Airteagal 291(2) den Chonradh
(gníomhartha cur chun feidhme). I ndáil le gníomhartha tarmligthe, déanann an
Reachtóir an chumhacht a tharmligean chuig an gCoimisiún bearta gar‑reachtacha
a ghlacadh. Tá an comhthéacs an‑difriúil i gcás gníomhartha cur chun
feidhme. Go deimhin, is iad na Ballstáit go príomha atá freagrach as
gníomhartha an Aontais Eorpaigh atá ceangailteach ó thaobh dlí a chur chun
feidhme. Má theastaíonn coinníollacha comhionanna chun an gníomh reachtach a chur
chun feidhme, áfach, tá an Coimisiún údaraithe na gníomhartha sin a ghlacadh.
Tá oiriúnú Threoracha 1999/4/CE, 2000/36/CE, 2001/111/CE, 2001/113/CE agus
2001/114/CE de réir rialacha nua an Chonartha bunaithe ar aicmiú a dhéantar ar
bhonn na fealsúnachta nua a bhaineann leis na cumhachtaí atá ag an gCoimisiún
faoi láthair.
Ina theannta sin, i gcomhthéacs na fealsúnachta
nua sin freisin, rinneadh grinnscrúdú ar fhorálacha na dTreoracha thuasluaite
ionas go n‑aithneofaí aon riachtanas breise a d'fhéadfadh a bheith ann
maidir le cumhachtaí nár mhór a thabhairt don Choimisiún faoi aicmiú nua an
Chonartha.
Agus an méid sin déanta, ullmhaíodh dréacht‑togra
chun Treoracha 1999/4/CE, 2000/36/CE, 2001/111/CE, 2001/113/CE agus
2001/114/CE a leasú.
·
Comhthéacs ginearálta
Déantar idirdhealú idir dhá chineál gnímh de chuid
an Choimisiúin in Airteagal 290 agus in Airteagal 291 den Chonradh ar
Fheidhmiú an Aontais Eorpaigh:
–
Le hAirteagal 290 den CFAE, tugtar cead don
reachtóir "cumhacht a tharmligean chuig an gCoimisiún chun gníomhartha
neamhreachtacha a bhfuil feidhm ghinearálta leo a fhorlíonann nó a leasaíonn
gnéithe neamhriachtanacha áirithe den ghníomh reachtach a ghlacadh".
Is mar 'gníomhartha tarmligthe' (Airteagal 290(3)) a thagraítear sa
téarmaíocht a úsáidtear sa Chonradh do ghníomhartha dlíthiúla a ghlacann an
Coimisiún ar an gcaoi sin.
–
Le hAirteagal 291 den CFAE, tugtar cead do
Bhallstáit "gach beart dlí náisiúnta is gá" a ghlacadh "chun
gníomhartha Aontais atá ceangailteach ó thaobh dlí a chur chun feidhme".
Déanfar cumhachtaí cur chun feidhme a thabhairt don Choimisiún leis na
gníomhartha sin nuair is gá coinníollacha comhionanna chun na gníomhartha a
chur chun feidhme. Sa téarmaíocht atá in úsáid sa Chonradh tagraítear do
ghníomhartha dlí arna nglacadh ag an gCoimisiún sa dóigh sin mar 'gníomhartha
cur chun feidhme' (Airteagal 291 (4))
·
Forálacha atá ann cheana i réimse an togra
Dearbhú maidir le hAirteagal 290 agus le
hAirteagal 291 den Chonradh ar Fheidhmiú an Aontais Eorpaigh.
Cinneadh 1999/468/CE ón gComhairle an 28 Meitheamh 1999
lena leagtar síos na nósanna imeachta maidir le feidhmiú na gcumhachtaí cur
chun feidhme arna dtabhairt don Choimisiún, arna modhnú le Cinneadh 2006/512/CE
ón gComhairle, arna aisghairm le Rialachán (AE) Uimh. 182/2011 ó
Pharlaimint na hEorpa agus ón gComhairle an 16 Feabhra 2011 lena
leagtar síos na prionsabail ghinearálta a bhaineann leis na sásraí maidir le
rialú ag na Ballstáit ar fheidhmiú cumhachtaí cur chun feidhme an Choimisiúin.
·
Comhsheasmhacht le beartais agus le cuspóirí eile
an Aontais
Neamhbhainteach.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS NA MEASÚNUITHE TIONCHAIR
·
Comhairliúchán leis na páirtithe leasmhara
·
Bailiú agus úsáid saineolais
Ní raibh aon ghá dul i gcomhairle leis na
páirtithe leasmhara ná ní raibh gá le haon saineolas seachtrach ós rud é gur
ábhar idirinstitiúideach an togra a mbeidh baint aige le gach gníomh ón
gComhairle agus/nó ón gComhairle agus ó Pharlaimint na hEorpa.
·
Measúnú tionchair
Níl aon ghá le measúnú tionchair toisc gur ábhar
idirinstitiúideach an togra a mbeidh baint aige le gach gníomh ón gComhairle
agus/nó ón gComhairle agus ó Pharlaimint na hEorpa.
3.           EILIMINTÍ DLÍ AN TOGRA
·
Achoimre ar an ngníomhaíocht atá beartaithe
Na cumhachtaí tarmligthe agus cur chun
feidhme is ceart a thabhairt don Choimisiún i ndáil le Treoracha 1999/4/C,
2000/36/CE, 2001/111/CE, 2001/113/CE agus 2001/114/CE a aithint agus an nós
imeachta comhfhreagrach a bhunú chun na gníomhartha sin a ghlacadh sa
chomhthéacs dlíthiúil nua atá ann de thoradh theacht i bhfeidhm
Airteagal 290 agus Airteagal 291 den CFAE.
·
Bunús dlí
Airteagal 43 agus Airteagal 114 den
Chonradh ar Fheidhmiú an Aontais Eorpaigh.
·
Prionsabal na coimhdeachta
Tagann an togra faoi inniúlacht atá roinnte idir
an AE agus na Ballstáit agus comhlíonann sé prionsabal na coimhdeachta.
·
Prionsabal na comhréireachta
Comhlíonann an togra prionsabal na comhréireachta.
·
Rogha ionstraimí
Is cuid den chlár ailínithe é an togra agus ní
bhaineann sé ach le cumhachtaí an Choimisiúin sa chomhthéacs nua dlíthiúil a
cruthaíodh le Conradh Liospóin. Ní gá forálacha maidir le cumhachtaí tarmligthe
an Choimisiúin a thrasuí i ndlíchórais na mBallstát. Dá bhrí sin, is é
Rialachán an ionstraim atá roghnaithe.
2012/0075 (COD)
Togra le haghaidh
RIALACHÁIN Ó PHARLAIMINT NA HEORPA AGUS
ÓN GCOMHAIRLE
lena leasaítear Treoracha 1999/4/CE,
2000/36/CE, 2001/111/CE, 2001/113/CE agus 2001/114/CE maidir leis na cumhachtaí
atá le tabhairt don Choimisiún
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 43(2) agus
Airteagal 114(1) de,
Ag féachaint don togra ón gCoimisiún Eorpach[1],
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[2],

ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Le Treoir 1999/4/CE ó
Pharlaimint na hEorpa agus ón gComhairle an 22 Feabhra 1999 maidir le
húisc chaife agus shiocaire[3],
Treoir 2000/36/CE ó Pharlaimint na hEorpa agus ón gComhairle an 23 Meitheamh 2000
maidir le táirgí cócó agus táirgí seacláide atá ceaptha mar bhia don duine[4], Treoir 2001/111/CE ón
gComhairle an 20 Nollaig 2001 maidir le siúcraí áirithe atá ceaptha
mar bhia don duine[5],
Treoir 2001/113/CE ón gComhairle an 20 Nollaig 2001 maidir le
subha, glóthacha agus marmaláidí torthaí agus purée cnó capaill milsithe atá
ceaptha mar bhia don duine[6],
Treoir 2001/114/CE ón gComhairle an 20 Nollaig 2001 maidir le
bainne leasaithe áirithe atá díhiodrátaithe go páirteach nó go hiomlán atá
ceaptha mar bhia don duine[7],
tugtar cumhachtaí don Choimisiún roinnt dá bhforálacha a chur chun feidhme, ar
cumhachtaí iad atá le feidhmiú i gcomhréir leis na nósanna imeachta atá leagtha
síos i dTreoir 1999/468/CE ón gComhairle an 28 Meitheamh 1999
lena leagtar síos na nósanna imeachta maidir le feidhmiú na gcumhachtaí cur
chun feidhme arna dtabhairt don Choimisiún[8],
arna leasú le Treoir 2006/512/CE ón gComhairle[9].
(2)       Mar thoradh ar theacht i
bhfeidhm Chonradh Liospóin, is gá na cumhachtaí sin a ailíniú le
hAirteagal 290 den Chonradh ar Feidhmiú an Aontais Eorpach (an Conradh).
(3)       Cé go bhfuil eilimintí
teicniúla sna hIarscríbhinní a ghabhann le Treoracha 1999/4/CE, 2000/36/CE,
2001/111/CE agus 2001/114/CE a d'fhéadfaí a oiriúnú nó a thabhairt cothrom le
dáta d'fhonn forbairtí ar na caighdeáin ábhartha idirnáisiúnta a chur san
áireamh, ní thugtar don Choimisiún leis na Treoracha sin na cumhachtaí is
iomchuí chun na hIarscríbhinní sin a oiriúnú nó a thabhairt cothrom le dáta go
pras d'fhonn forbairtí ar na caighdeáin idirnáisiúnta a chur san áireamh. Ina
theannta sin, ní thugtar don Choimisiún le Treoir 1999/4/CE na cumhachtaí
is iomchuí chun an Iarscríbhinn a ghabhann léi a oiriúnú nó a thabhairt cothrom
le dáta go pras chun dul chun cinn teicniúil a chur san áireamh, cé go bhfuil
eilimintí teicniúla san Iarscríbhinn sin a d'fhéadfadh a bheith le hoiriúnú nó
le tabhairt cothrom le dáta freisin chun an dul chun cinn teicniúil a chur san
áireamh. Ina theannta sin, cé go bhfuil eilimintí teicniúla i Roinn A agus i
Roinn B(1) d'Iarscríbhinn I a ghabhann le Treoir 2000/36/CE, ar
eilimintí iad a d'fhéadfadh a bheith le hoiriúnú nó le tabhairt cothrom le dáta
chun dul chun cinn teicniúil a chur san áireamh, níl na ranna sin cumhdaithe ag
cumhachtaí an Choimisiúin maidir le forálacha áirithe den Iarscríbhinn sin a
oiriúnú do dhul chun cinn teicniúil. Dá bhrí sin, ar mhaithe le cur chun
feidhme comhleanúnach Threoracha 1999/4/CE, 2000/36/CE, 2001/111/CE,
2001/113/CE agus 2001/114/CE, ba cheart cumhachtaí breise a thabhairt don
Choimisiún na hIarscríbhinní a ghabhann le Treoracha 1999/4/CE,
2000/36/CE, 2001/111/CE agus 2001/114/CE a oiriúnú nó a thabhairt cothrom le
dáta chun dul chun cinn teicniúil agus forbairtí ar na caighdeáin idirnáisiúnta
a chur san áireamh.
(4)       Dá bhrí sin, chun eilimintí
áirithe neamhriachtanacha de Threoracha 1999/4/CE, 2000/36/CE,
2001/111/CE, 2001/113/CE agus 2001/114/CE a fhorlíonadh nó a leasú chun dul
chun cinn teicniúil agus/nó, nuair is iomchuí, chun forbairtí ar na caighdeáin
idirnáisiúnta a chur san áireamh, ba cheart an chumhacht gníomhartha a ghlacadh
i gcomhréir le hAirteagal 290 den Chonradh a tharmligean chuig an
gCoimisiún i ndáil leis an raon feidhme agus leis an inneachar seo a leanas:
maidir le Treoir 1999/4/CE, na saintréithe teicniúla a bhaineann leis na
tuairiscí agus na sainmhínithe ar tháirgí atá san Iarscríbhinn, arna sloinneadh
i bhfoirm céatadán de ghnáth, a oiriúnú nó a thabhairt cothrom le dáta; maidir
le Treoir 2000/36/CE, na saintréithe teicniúla a bhaineann leis na
hainmneacha díolachán agus leis na sainmhínithe atá i Roinn A
d'Iarscríbhinn 1, arna sloinneadh i bhfoirm céatadán agus/nó gram de
ghnáth, agus Roinn B, Roinn C agus Roinn D den Iarscríbhinn sin
a oiriúnú nó a thabhairt cothrom le dáta; maidir le Treoir 2001/111/CE, na
saintréithe teicniúla a bhaineann leis na hainmneacha táirgí agus leis na
sainmhínithe ar tháirgí atá i Roinn A den Iarscríbhinn, agus Roinn B
den Iarscríbhinn sin a oiriúnú nó a thabhairt cothrom le dáta; maidir le Treoir 2001/113/CE,
na saintréithe teicniúla a bhaineann leis na hainmneacha táirgí agus na
sainmhínithe ar tháirgí atá i Roinn A den Iarscríbhinn, arna sloinneadh i
bhfoirm gram agus/nó céatadán de ghnáth, agus Iarscríbhinn II agus Roinn B
d'Iarscríbhinn III a oiriúnú nó a thabhairt cothrom le dáta; maidir le
Treoir 2001/114/CE, Iarscríbhinn I a oiriúnú agus a thabhairt cothrom le
dáta i ndáil leis na saintréithe teicniúla a bhaineann leis na sainmhínithe ar
tháirgí agus leis na hainmneacha táirgí, arna sloinneadh i bhfoirm céatadán de
ghnáth, agus Iarscríbhinn II chomh maith.
(5)       Tá sé tábhachtach, go
háirithe, go ndéanfaidh an Coimisiún comhairliúcháin iomchuí le linn a chuid
oibre ullmhúcháin, lena n‑áirítear comhairliúcháin le saineolaithe. Ba
cheart don Choimisiún a áirithiú, le linn dó gníomhartha tarmligthe a ullmhú
agus a tharraingt suas, go ndéanfar doiciméid ábhartha a tharchur chuig
Parlaimint na hEorpa agus chuig an gComhairle ar bhealach comhuaineach,
tráthúil agus iomchuí.
(6)       De thoradh ghlacadh Rialachán
(CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002
lena leagtar síos prionsabail agus ceanglais ghinearálta dlí an bhia, lena
mbunaítear an tÚdarás Eorpach um Shábháilteacht Bia agus lena leagtar síos
nósanna imeachta maidir le sábháilteacht bia[10],
ar rialachán é a bhfuil feidhm aige maidir le gach céim den phróiseas táirgthe,
próiseála agus leithdháilte bia agus beatha ar leibhéal an Aontais agus ar an
leibhéal náisiúnta, tá forálacha ginearálta an Aontais maidir le bia‑ábhair
infheidhme go díreach ar na táirgí atá cumhdaithe le Treoracha 1999/4/CE,
2000/36/CE, 2001/111/CE, 2001/113/CE agus 2001/114/CE. Dá bhrí sin, ní gá na
cumhachtaí a bheith ag an gCoimisiún a thuilleadh forálacha na dTreoracha sin a
ailíniú le forálacha ginearálta an Aontais maidir le bia‑ábhair. Ba
cheart, dá bhrí sin, na forálacha lena dtugtar na cumhachtaí sin a scriosadh.
(7)       Ba cheart, dá bhrí sin,
Treoracha 1999/4/CE, 2000/36/CE, 2001/111/CE, 2001/113/CE agus 2001/114/CE
a leasú dá réir.
(8)       Ós rud é nach mbaineann na
leasuithe ar Threoracha 1999/4/EC, 2000/36/EC, 2001/111/EC, 2001/113/EC
agus 2001/114/EC ach le cumhachtaí an Choimisiúin amháin, ní gá do na Ballstáit
iad a thrasuí,
TAR ÉIS AN RIALACHÁN SEO A GHLACADH:
Airteagal 1
Cuirtear an méid seo a leanas in ionad
Airteagal 4 agus Airteagal 5 de Threoir 1999/4/CE:
'Airteagal 4
Tabharfar de chumhacht don Choimisiún gníomhartha
tarmligthe a ghlacadh i gcomhréir le hAirteagal 5 chun na saintréithe
teicniúla a bhaineann leis na tuairiscí agus na sainmhínithe ar tháirgí atá san
Iarscríbhinn a leasú chun forbairtí ar na caighdeáin ábhartha idirnáisiúnta,
más iomchuí, agus dul chun cinn teicniúil a chur san áireamh.
Airteagal 5
1.      Tugtar an chumhacht don Choimisiún
gníomhartha tarmligthe a ghlacadh dá dtagraítear sa Treoir seo faoi réir na
gcoinníollacha atá leagtha síos san Airteagal seo.
2.      Déanfar an chumhacht gníomhartha
tarmligthe a ghlacadh dá dtagraítear in Airteagal 4 a thabhairt don
Choimisiún ar feadh tréimhse neamhchinntithe amhail ón (...). (Tá Oifig na
bhFoilseachán le dáta theacht i bhfeidhm an ghnímh leasaithigh seo a líonadh
isteach).
3.      Féadfaidh Parlaimint na hEorpa nó an
Chomhairle tarmligean na cumhachta dá dtagraítear in Airteagal 4 a
chúlghairm tráth ar bith. Cuirfidh cinneadh cúlghairm a dhéanamh deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis lá a fhoilsithe in Iris Oifigiúil an Aontais Eorpaigh nó ar
dháta níos déanaí a shonrófar ann. Ní dhéanfaidh sé difear do bhailíocht na
ngníomhartha tarmligthe atá i bhfeidhm cheana.
4.      A luaithe a ghlacfaidh sé gníomh
tarmligthe, tabharfaidh an Coimisiún fógra ina leith go comhuaineach do
Pharlaimint na hEorpa agus don Chomhairle.
5.      Gníomh tarmligthe a ghlacfar de bhun
Airteagal 4, ní thiocfaidh sé i bhfeidhm ach amháin mura ndéanann
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a bheith tugtha do Pharlaimint na hEorpa
agus don Chomhairle nó más rud é, sula dtéann an tréimhse sin in éag, go
gcuireann Parlaimint na hEorpa agus an Chomhairle araon in iúl nach ndéanfaidh
siad agóid ina choinne. Cuirfear dhá mhí leis an tréimhse sin ar thionscnamh ó
Pharlaimint na hEorpa nó ón gComhairle. '
Airteagal 2
Cuirtear an méid seo a leanas in ionad
Airteagal 5 agus Airteagal 6 de Threoir 2000/36/CE:
'Airteagal 5
Tabharfar de chumhacht don Choimisiún gníomhartha
tarmligthe a ghlacadh i gcomhréir le hAirteagal 6 chun na saintréithe
teicniúla a bhaineann leis na hainmneacha díolachán agus leis na sainmhínithe
ar dhíolacháin atá i Roinn A d'Iarscríbhinn 1, agus Ranna B, C
agus D den Iarscríbhinn sin a leasú chun forbairtí ar na caighdeáin ábhartha
idirnáisiúnta, más iomchuí, agus dul chun cinn teicniúil a chur san áireamh.
Airteagal 6
1.      Tugtar an chumhacht don Choimisiún
gníomhartha tarmligthe a ghlacadh dá dtagraítear sa Treoir seo faoi réir na
gcoinníollacha atá leagtha síos san Airteagal seo.
2.      Déanfar an chumhacht gníomhartha
tarmligthe a ghlacadh dá dtagraítear in Airteagal 5 a thabhairt don
Choimisiún ar feadh tréimhse neamhchinntithe ón (...) (Tá Oifig na
bhFoilseachán le dáta theacht i bhfeidhm an ghnímh leasaithigh seo a líonadh
isteach).
3.      Féadfaidh Parlaimint na hEorpa nó an
Chomhairle tarmligean na cumhachta dá dtagraítear in Airteagal 5 a
chúlghairm tráth ar bith. Cuirfidh cinneadh cúlghairm a dhéanamh deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis lá a fhoilsithe in Iris Oifigiúil an Aontais Eorpaigh nó ar
dháta níos déanaí a shonrófar ann. Ní dhéanfaidh sé difear do bhailíocht na
ngníomhartha tarmligthe atá i bhfeidhm cheana.
4.      A luaithe a ghlacfaidh sé gníomh
tarmligthe, tabharfaidh an Coimisiún fógra ina leith go comhuaineach do
Pharlaimint na hEorpa agus don Chomhairle.
5.      Gníomh tarmligthe a ghlacfar de bhun
Airteagal 5, ní thiocfaidh sé i bhfeidhm ach amháin mura ndéanann
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a bheith tugtha do Pharlaimint na hEorpa
agus don Chomhairle nó más rud é, sula dtéann an tréimhse sin in éag, go
gcuireann Parlaimint na hEorpa agus an Chomhairle araon in iúl nach ndéanfaidh
siad agóid ina choinne. Cuirfear dhá mhí leis an tréimhse sin ar thionscnamh ó
Pharlaimint na hEorpa nó ón gComhairle.'
Airteagal 3
Cuirtear an méid seo a leanas in ionad
Airteagal 4 agus Airteagal 5 de Threoir 2001/111/CE:
'Airteagal 4
Tabharfar de chumhacht don Choimisiún gníomhartha
tarmligthe a ghlacadh i gcomhréir le hAirteagal 5 chun na saintréithe
teicniúla a bhaineann leis na hainmneacha táirgí agus leis na sainmhínithe ar
tháirgí atá i gCuid A den Iarscríbhinn, agus Cuid B den Iarscríbhinn
a leasú chun forbairtí ar na caighdeáin ábhartha idirnáisiúnta, más iomchuí,
agus dul chun cinn teicniúil a chur san áireamh.
Airteagal 5
1.      Tugtar an chumhacht don Choimisiún
gníomhartha tarmligthe a ghlacadh dá dtagraítear sa Treoir seo faoi réir na
gcoinníollacha atá leagtha síos san Airteagal seo.
2.      Déanfar an chumhacht gníomhartha
tarmligthe a ghlacadh dá dtagraítear in Airteagal 4 a thabhairt don
Choimisiún ar feadh tréimhse neamhchinntithe ón (...).. (Tá Oifig na
bhFoilseachán le dáta theacht i bhfeidhm an ghnímh leasaithigh seo a líonadh isteach).
3.      Féadfaidh Parlaimint na hEorpa nó an
Chomhairle tarmligean na cumhachta dá dtagraítear in Airteagal 4 a
chúlghairm tráth ar bith. Cuirfidh cinneadh cúlghairm a dhéanamh deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis lá a fhoilsithe in Iris Oifigiúil an Aontais Eorpaigh nó ar
dháta níos déanaí a shonrófar ann. Ní dhéanfaidh sé difear do bhailíocht na
ngníomhartha tarmligthe atá i bhfeidhm cheana.
4.      A luaithe a ghlacfaidh sé gníomh tarmligthe,
tabharfaidh an Coimisiún fógra ina leith go comhuaineach do Pharlaimint na
hEorpa agus don Chomhairle.
5.      Gníomh tarmligthe a ghlacfar de bhun
Airteagal 4, ní thiocfaidh sé i bhfeidhm ach amháin mura ndéanann
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a bheith tugtha do Pharlaimint na hEorpa
agus don Chomhairle nó más rud é, sula dtéann an tréimhse sin in éag, go
gcuireann Parlaimint na hEorpa agus an Chomhairle araon in iúl nach ndéanfaidh
siad agóid ina choinne. Cuirfear dhá mhí leis an tréimhse sin ar thionscnamh ó
Pharlaimint na hEorpa nó ón gComhairle.'
Airteagal 4
Cuirtear an méid seo a leanas in ionad
Airteagal 5 agus Airteagal 6 de Threoir 2001/113/CE:
'Airteagal 5
Tabharfar de chumhacht don Choimisiún gníomhartha
tarmligthe a ghlacadh i gcomhréir le hAirteagal 6 chun na saintréithe
teicniúla a bhaineann leis na hainmneacha táirgí agus leis na sainmhínithe ar
tháirgí atá in Iarscríbhinn I, agus Iarscríbhinn II agus Cuid B
d'Iarscríbhinn III a leasú chun forbairtí ar na caighdeáin ábhartha
idirnáisiúnta, más iomchuí, agus dul chun cinn teicniúil a chur san áireamh.
Airteagal 6
1.      Tugtar an chumhacht don Choimisiún
gníomhartha tarmligthe a ghlacadh dá dtagraítear sa Treoir seo faoi réir na
gcoinníollacha atá leagtha síos san Airteagal seo.
2.      Déanfar an chumhacht gníomhartha
tarmligthe a ghlacadh dá dtagraítear in Airteagal 5 a thabhairt don
Choimisiún ar feadh tréimhse neamhchinntithe ón (...).. (Tá Oifig na
bhFoilseachán le dáta theacht i bhfeidhm an ghnímh leasaithigh seo a líonadh
isteach).
3.      Féadfaidh Parlaimint na hEorpa nó an
Chomhairle tarmligean na cumhachta dá dtagraítear in Airteagal 5 a
chúlghairm tráth ar bith. Cuirfidh cinneadh cúlghairm a dhéanamh deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis lá a fhoilsithe in Iris Oifigiúil an Aontais Eorpaigh nó ar
dháta níos déanaí a shonrófar ann. Ní dhéanfaidh sé difear do bhailíocht na
ngníomhartha tarmligthe atá i bhfeidhm cheana.
4.      A luaithe a ghlacfaidh sé gníomh
tarmligthe, tabharfaidh an Coimisiún fógra ina leith go comhuaineach do
Pharlaimint na hEorpa agus don Chomhairle.
5.      Gníomh tarmligthe a ghlacfar de bhun
Airteagal 5, ní thiocfaidh sé i bhfeidhm ach amháin mura ndéanann
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a bheith tugtha do Pharlaimint na hEorpa
agus don Chomhairle nó más rud é, sula dtéann an tréimhse sin in éag, go
gcuireann Parlaimint na hEorpa agus an Chomhairle araon in iúl nach ndéanfaidh
siad agóid ina choinne. Cuirfear dhá mhí leis an tréimhse sin ar thionscnamh ó
Pharlaimint na hEorpa nó ón gComhairle.'
Airteagal 5
Cuirtear an méid seo a leanas in ionad
Airteagal 5 agus Airteagal 6 de Threoir 2001/114/CE:
'Airteagal 5
Tabharfar de chumhacht don Choimisiún gníomhartha
tarmligthe a ghlacadh i gcomhréir le hAirteagal 6 chun na saintréithe
teicniúla a bhaineann leis na sainmhínithe ar tháirgí agus leis na hainmneacha
táirgí atá in Iarscríbhinn I, agus Iarscríbhinn II a leasú, chun
forbairtí ar na caighdeáin ábhartha idirnáisiúnta, más iomchuí, agus dul chun
cinn teicniúil a chur san áireamh.
Airteagal 6
1.      Tugtar an chumhacht don Choimisiún
gníomhartha tarmligthe a ghlacadh dá dtagraítear sa Treoir seo faoi réir na
gcoinníollacha atá leagtha síos san Airteagal seo.
2.      Déanfar an chumhacht gníomhartha
tarmligthe a ghlacadh dá dtagraítear in Airteagal 5 a thabhairt don
Choimisiún ar feadh tréimhse neamhchinntithe ón (...).. (Tá Oifig na
bhFoilseachán le dáta theacht i bhfeidhm an ghnímh leasaithigh seo a líonadh
isteach).
3.      Féadfaidh Parlaimint na hEorpa nó an
Chomhairle tarmligean na cumhachta dá dtagraítear in Airteagal 5 a
chúlghairm tráth ar bith. Cuirfidh cinneadh cúlghairm a dhéanamh deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis lá a fhoilsithe in Iris Oifigiúil an Aontais Eorpaigh nó ar
dháta níos déanaí a shonrófar ann. Ní dhéanfaidh sé difear do bhailíocht na
ngníomhartha tarmligthe atá i bhfeidhm cheana.
4.      A luaithe a ghlacfaidh sé gníomh
tarmligthe, tabharfaidh an Coimisiún fógra ina leith go comhuaineach do
Pharlaimint na hEorpa agus don Chomhairle.
5.      Gníomh tarmligthe a ghlacfar de bhun
Airteagal 5, ní thiocfaidh sé i bhfeidhm ach amháin mura ndéanann Parlaimint na
hEorpa ná an Chomhairle agóid ina choinne laistigh de thréimhse dhá mhí ó
fhógra faoin ngníomh sin a bheith tugtha do Pharlaimint na hEorpa agus don
Chomhairle nó más rud é, sula dtéann an tréimhse sin in éag, go gcuireann
Parlaimint na hEorpa agus an Chomhairle araon in iúl nach ndéanfaidh siad agóid
ina choinne. Cuirfear dhá mhí leis an tréimhse sin ar thionscnamh ó Pharlaimint
na hEorpa nó ón gComhairle.'
Airteagal 6
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
[1]               IO C , , lch. .
[2]               IO C , , lch. .
[3]               IO L 66, 13.3.1999, lch. 26.
[4]               IO L 197, 3.8.2000, lch. 19.
[5]               IO L 10, 12.1.2002, lch. 53.
[6]               IO L 10, 12.1.2002, lch. 67.
[7]               IO L 15, 17.1.2002, lch. 19.
[8]               IO L 184, 17.7.1999, lch. 23.
[9]               IO L 200, 22.7.2006, lch. 11.
[10]             IO L 31, 1.2.2002, lch. 1.


				|

		52012PC0109

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le clár de chuid an Aontais Eorpaigh um lipéadú faoi thíosacht ar fhuinneamh do threalamh oifige lena leasaítear Rialachán (CE) Uimh. 106/2008 maidir le clár Comhphobail um lipéadú faoi thíosacht ar fhuinneamh do threalamh oifige /* COM/2012/0109 final - 2012/0049 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Leagtar amach i Rialachán (CE)
Uimh. 106/2008 na rialacha maidir le cur chun feidhme an chláir
Energy Star do threalamh oifige (ríomhairí, taispeáintí, printéirí,
gléasanna cóipeála, scanóirí, etc.) san Aontas Eorpach. Cuirtear an clár
Energy Star chun feidhme san AE ar bhonn comhaontaithe idir Rialtas Stáit
Aontaithe Mheiriceá agus an Comhphobal Eorpach maidir leis an gcomhordú ar
chláir um lipéadú faoi thíosacht ar fhuinneamh do threalamh oifige[1], comhaontú a chuaigh in éag i
mí na Nollag 2011. An 12 Iúil 2011, ghlac an Chomhairle Cinneadh lenar
údaraíodh an Coimisiún comhaontú nua 5 bliana a chaibidliú agus críochnaíodh an
chaibidlíocht an 29 Samhain 2011. Is é is cuspóir don togra seo le
haghaidh leasaithe ar Rialachán (CE) Uimh. 106/2008 cur chun feidhme
an chláir Energy Star a chur in oiriúint do Chomhaontú nua. Déantar togra
le haghaidh Cinnidh ón gComhairle maidir le síniú agus tabhairt i gcrích an
chomhaontaithe nua Energy Star a thíolacadh don Chomhairle sa togra seo le
haghaidh leasaithe ar Rialachán (CE) Uimh. 106/2008.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS MEASÚNUITHE TIONCHAIR
Cuirtear san
áireamh sna tograí le haghaidh an Chomhaontaithe nua agus an leasaithe ar
Rialachán (CE) Uimh. 106/2008 an taithí a fuarthas le linn chéad dhá
thréimhse chur chun feidhme an chláir Energy Star san AE ó 2001 go dtí
2010, le cois chomhairliúcháin Bhord Energy Star an Aontais Eorpaigh.
Leagtar amach na
fáthanna mionsonraithe ar cheart leanúint den chlár Energy Star ar feadh
thríú tréimhse 5 bliana sa Teachtaireacht maidir le cur chun feidhme an chláir
Energy Star sa tréimhse 2006-2010[2],
agus sa Mholadh ón gCoimisiún don Chomhairle go rachfar i gcaibidlíocht maidir
leis an dara comhaontú Energy Star. Seo thíos achoimre ar na
príomhphointí:
–
Bhí an-éifeacht ag Energy Star maidir leis an
margadh trealaimh oifige a stiúradh i dtreo tíosachta níos mó ar fhuinneamh. D’éirigh leis tomhaltas leictreachais trealaimh
oifige a laghdú tuairim is 11 TWh le 3 bliana anuas, i.e. tuairim is
16 %. Dá bharr sin, coiglíodh níos mó ná EUR 1.8 billiún ar bhillí
fuinnimh agus seachnaíodh 3.7 Mt d’astaíochtaí CO2.
–
Cuirtear creat beartais solúbtha dinimiciúil ar
fáil ann, creat a oireann go háirithe do tháirgí a bhfuil forbairt sciobtha
fúthu amhail Teicneolaíocht Faisnéise agus Cumarsáide.
–
Ba cheart go leanfadh an AE agus na SA de bheith ag
obair i gcomhar le chéile maidir le sonraíochtaí táirgí a fhorbairt agus
ceanglais ar an aon leibhéal amháin déine á dtabhairt isteach ag an dá
eintiteas ag an aon am amháin a bheag nó a mhór.
–
De bhrí gur rún leis na SA deimhniúchán tríú páirtí
a thabhairt isteach sa chlár, ba cheart an comhaontú a choinneáil ar bun faoi
dhá chóras éagsúla deimhniúcháin táirgí faoina ndéanfar féindeimhniúchán a chur
i bhfeidhm san AE agus deimhniúchán tríú páirtí sna SA. Níl súil go mbeidh
monaróirí atá rannpháirteach i gclár an AE thíos leis mar gur cuireadh deireadh
le prionsabal an aitheantais fhrithpháirtigh ós ar mhargadh an AE is mó atá
siad dírithe.
–
Tá sé curtha in iúl ag monaróirí gurb é an ceanglas
ar údaráis rialtais láir trealamh oifige a cheannach a bheidh ar a laghad chomh
tíosach le Energy Star is príomhchúis lena rannpháirteachas sa chlár. Lena
chois sin, ó tá cuid mhór acu rannpháirteach i dtairiscintí poiblí sna
Ballstáit nach bhfuil siad bunaithe iontu, ba cheart dearcadh ar athneartú a
dhéanamh ar na forálacha maidir le soláthar poiblí. Tá
fáthanna eile ar cheart na forálacha maidir le soláthar poiblí a athneartú le
fáil sa Mheasúnú Tionchair[3] a ghabhann leis an togra le haghaidh Treorach maidir leis an tíosacht
ar fhuinneamh[4].
–
Cé go léirítear leibhéal ard comhlíonta sna sonraí
atá le fáil, ba cheart don Choimisiún agus do na Ballstáit obair i
ndlúthchomhar le chéile ar an gclár a fhorfheidhmiú go críochnúil agus
athbhreithniú a dhéanamh ar éifeachtacht an fhorfheidhmithe sin ar dháta nach
déanaí ná 18 mí tar éis thabhairt i gcrích an chomhaontaithe. Sa chomhthéacs sin, ba cheart soiléiriú a dhéanamh
ar na hoibleagáidí atá ar an gCoimisiún agus ar na Ballstáit faoi seach maidir
le forfheidhmiú an chláir.
–
Leanfaidh an Coimisiún de fhaireachán a dhéanamh ar
thionchar na n-athruithe arna mbeartú ag na SA agus ar thionchar an chláir
Energy Star ar choigiltí fuinnimh, ar mhonaróirí agus ar chomhlíonadh. Dhá
bhliain ar a laghad roimh dhul in éag don chomhaontú nua déanfaidh sé anailís
ar roghanna féideartha le haghaidh a thabhairt ar thomhaltas fuinnimh trealaimh
oifige, lena n-áirítear ionstraimí eile beartais a chur in ionad Energy Star.

3.           GNÉITHE DLÍ AN TOGRA
Is é is príomhchúis don togra seo le haghaidh
leasú ar Rialachán (CE) 106/2008 cur chun feidhme an chláir
Energy Star a chur in oiriúint don chomhaontú nua idir Rialtas Stáit
Aontaithe Mheiriceá agus an tAontas Eorpach maidir leis an gcomhordú ar chláir
um lipéadú faoi thíosacht ar fhuinneamh do threalamh oifige.
Is é an t-aon leasú substainteach amháin sa
togra scriosadh Airteagal 4(4) de Rialachán 106/2008, ina ndeirtear
go "measfar go mbeidh an Rialachán seo á chomhlíonadh ag táirgí trealaimh
oifige a bhfuil úsáid an Lógó Choitinn deonaithe dóibh ag USEPA mura mbeidh
fianaise ar a mhalairt ann". Go dtí seo tá an clár san AE agus sna SA ag
oibriú ar bhonn féindeimhniúcháin monaróirí. An rath a bhí ar an gclár san AE,
meastar é a bheith bunaithe go páirteach ar na nósanna imeachta éadroma
cláraithe táirgí sin. Tá cinneadh déanta ag na SA, áfach, deimhniúchán tríú
páirtí a thabhairt isteach i gcás táirgí a chuirtear ar mhargadh na SA. Ní
mholtar an cur chuige sin i gcás mhargadh an AE. B’fhéidir go mbeadh
drochthionchar aige ar an gclár agus go mbeadh Fiontair Bheaga agus Mheánmhéide
thíos leis i dtaca le monaróirí móra. Faoin gcomhaontú nua seo beidh ar an
gclár feidhmiú faoi dhá chóras éagsúla deimhniúcháin táirgí. Na táirgí a chuirfear
ar mhargadh an AE, ní mór iad a chlárú leis an gCoimisiún Eorpach, ach na
táirgí a chuirfear ar mhargadh na SA, ní mór iad a chlárú trí thríú páirtithe
arna gcreidiúnú faoi chlár Energy Star na SA. Is ionann sin is a rá nach
infheidhme feasta prionsabal an aitheantais fhrithpháirtigh:
Tá leasuithe eile dírithe ar uasdátú a
dhéanamh ar na tagairtí don reachtaíocht atá ann cheana (in Airteagal 4)
agus don Chomhaontú nua (in Airteagal 11), agus ar uasdátú ainm an Bhoird
Energy Star (in Airteagal 8) chomh maith. Déantar in
Airteagal 12 soiléiriú ar fhreagrachtaí an Choimisiúin agus na mBallstát
maidir le forfheidhmiú an chláir. Cumasctar Airteagal 4
agus Airteagal 7, agus Airteagal 13 agus Airteagal 14 freisin.
Cinneadh sa Teachtaireacht maidir le cur chun
feidhme an chláir Energy Star ó 2006-2010 gur cheart dearcadh ar neartú na
bhforálacha maidir le soláthar poiblí. Ó nach mór an rialachán leasaithe a
ghlacadh go sciobtha le Energy Star a chur chun feidhme go tráthúil faoin
gcomhaontú nua, áfach, níltear ag moladh athruithe substainteacha ar an téacs. Ina ionad sin, cumhdóidh togra le haghaidh Treorach
maidir leis an Tíosacht ar Fhuinneamh[5] ina
dtabharfar aghaidh go cuimsitheach ar sholáthar poiblí, cumhdóidh sé athneartú
ar na forálacha maidir le soláthar poiblí. Ba
cheart na forálacha maidir le soláthar poiblí atá sa Treoir sin a bheith curtha
san áireamh sa Rialachán leasaithe seo.
Déanfaidh an Coimisiún faireachán leanúnach ar
thionchar na n-athruithe atá beartaithe ag na SA agus ar thionchar an chláir Energy Star
ar choigiltí fuinnimh, ar mhonaróirí agus ar chomhlíonadh. Bliain amháin ar a
laghad roimh dhul in éag don chomhaontú nua déanfaidh sé anailís ar roghanna
féideartha le haghaidh a thabhairt ar thomhaltas fuinnimh trealaimh oifige,
lena n‑áirítear ionstraimí eile beartais a chur in ionad
Energy Star.
4.           IMPLEACHTAÍ BUISÉADACHA
Tá an togra seo dírithe ar leanúint de chur
chun feidhme cláir atá ann cheana agus, mar sin, níl aon tionchar aige ar
leithreasaí oibríochtúla, ar leithreasaí riaracháin ná ar acmhainní daonna.
2012/0049 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
maidir le clár de chuid an Aontais Eorpaigh
um lipéadú faoi thíosacht ar fhuinneamh do threalamh oifige lena leasaítear
Rialachán (CE) Uimh. 106/2008 maidir le clár Comhphobail um lipéadú
faoi thíosacht ar fhuinneamh do threalamh oifige
(Téacs atá ábhartha maidir leis an LEE)
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 194(1) de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa,
Ag féachaint don tuairim ó Choiste na Réigiún,

Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Le Rialachán (CE)
Uimh. 106/2008 ó Pharlaimint na hEorpa agus ón gComhairle an
15 Eanáir 2008 maidir le clár Comhphobail um lipéadú faoi thíosacht ar
fhuinneamh do threalamh oifige[6], cuirtear an clár Energy Star chun feidhme san Aontas ar bhonn an
Chomhaontaithe idir Rialtas Stáit Aontaithe Mheiriceá agus an Comhphobal
Eorpach maidir leis an gcomhordú ar chláir um lipéadú faoi thíosacht ar
fhuinneamh do threalamh oifige[7]. Chuaigh an Comhaontú sin in éag an 28 Nollaig 2011 agus ghlac an
Chomhairle Cinneadh lenar údaraíodh an Coimisiún comhaontú nua 5 bliana a
chaibidliú leis na Stáit Aontaithe. Tugadh an chaibidlíocht maidir le comhaontú
nua chun críche an 29 Samhain 2011. Dá bhrí sin, ba cheart an tagairt don
Chomhaontú nua a chur isteach.
(2)       Is gá freisin uasdátú a
dhéanamh ar thagairtí do lipéadú an Aontais nó do scéimeanna deimhnithe
caighdeáin a bunaíodh le Treoir 2009/125/CE ó Pharlaimint na hEorpa agus
ón gComhairle an 21 Deireadh Fómhair 2009 lena mbunaítear creat do leagan
amach na gceanglas éicidhearthóireachta do tháirgí a bhaineann le fuinneamh[8], le Treoir 2010/30/AE ó Pharlaimint na hEorpa agus ón gComhairle
an 19 Bealtaine 2010 maidir le tomhaltas fuinnimh agus acmhainní eile i
dtáirgí a bhaineann le fuinneamh a chur in iúl trí lipéadú agus trí fhaisnéis
chaighdeánach ar tháirgí a bhaineann le fuinneamh[9] agus le
Rialachán (CE) Uimh. 66/2010 ó Pharlaimint na hEorpa agus ón gComhairle
an 25 Samhain 2009 maidir le hÉicilipéad an AE[10].
(3)       Is úsáideach an deis a
thugtar sa Rialachán leasaithe seo ainm nua a thabhairt ar an mBord
Energy Star.
(4)       Ba cheart Airteagal 4(4)
a scrios le haird a thabhairt ar Airteagal VI den Chomhaontú nua ina
ndéantar foráil maidir le dhá scéim deimhniúcháin ar leith (féindeimhniúchán le
haghaidh táirgí a chuirfear ar mhargadh an Aontais agus deimhniúchán tríú
páirtí le haghaidh táirgí a chuirfear ar mhargadh na Stát Aontaithe).
(5)       Ba cheart soiléiriú a
dhéanamh in Airteagal 6 ar an nasc leis na forálacha ábhartha i
dTreoir […./../AE] ó Pharlaimint na hEorpa agus ón gComhairle maidir le
tíosacht ar fhuinneamh agus lena n‑aisghairtear Treoir 2004/8/CE
agus Treoir 2006/32/CE[11].
(6)       Ba cheart soiléiriú a dhéanamh
ar na hoibleagáidí atá ar an gCoimisiún agus ar na Ballstáit faoi seach maidir
leis an gclár Energy Star atá leagtha amach in Airteagal 12(3).
(7)       Ba cheart breithniú ar
roghanna eile beartais a bheith sa mheasúnú ar an gclár agus ba cheart go leor
ama a chur ar fáil ann le go ndéanfar cinneadh go feasach maidir leis an
gComhaontú a athnuachan.
(8)       Dá bhrí sin, ba cheart
Rialachán (CE) Uimh. 106/2008 a leasú dá réir,
TAR ÉIS AN RIALACHÁN SEO A
GHLACADH:
Airteagal 1
Leasaítear Rialachán (CE) Uimh. 106/2008 mar a
leanas:
(1)
Cuirtear an méid seo a leanas in ionad Airteagal 4:
"Airteagal 4
Prionsabail ghinearálta
1.
Déanfar an clár Energy Star a chomhordú, de réir
mar is iomchuí, le socruithe eile lipéadaithe nó le socruithe eile deimhnithe
cáilíochta de chuid an Aontais Eorpaigh, agus go háirithe le scéimeanna eile
amhail scéim dámhachtana Éicilipéad an Aontais Eorpaigh, a bunaíodh le
Rialachán (CE) Uimh. 66/2010, an scéim um thomhaltas fuinnimh agus
acmhainní eile i dtáirgí a bhaineann le fuinneamh a chur in iúl trí
lipéadú agus trí fhaisnéis chaighdeánach ar tháirgí a bunaíodh le
Treoir 2010/30/CE agus bearta lena ndéantar Treoir 2009/125/CE a chur
chun feidhme. Cuimseofar sa chomhordú sin malartú fianaise agus, más iomchuí,
socrú leibhéal coiteann sonraíochtaí agus ceanglas ar fud na scéimeanna
éagsúla.
2.
Féadfaidh scéimeanna eile deonacha um lipéadú faoi
thíosacht ar fhuinneamh do tháirgí trealaimh oifige sna Ballstáit atá ann
cheana agus scéimeanna nua den sórt sin a bheith ann in aon am amháin leis an
gclár Energy Star.
3.
Féadfaidh rannpháirtithe an chláir an Lógó Coiteann
a úsáid ar a dtáirgí aonair trealaimh oifige agus ar ábhar gaolmhar cur chun
cinn.
4.
Is ar bhonn deonach a bheidh rannpháirtíocht sa
chlár Energy Star.
5.
Gan dochar d'aon rialacha de chuid an Aontais
Eorpaigh maidir le measúnú ar chomhréireacht agus maidir le marcáil ar
chomhréireacht agus/nó d'aon chomhaontú idirnáisiúnta idir an tAontas Eorpach
agus tríú tíortha i ndáil le rochtain ar mhargadh an Aontais Eorpaigh,
féadfaidh an Coimisiún nó na Ballstáit tástáil a dhéanamh ar tháirgí a
chumhdaítear leis an Rialachán seo a chuirfear ar mhargadh an Aontais Eorpaigh
lena dheimhniú go mbeidh ceanglais an Rialacháin seo á gcomhlíonadh acu.”
(2)
Cuirtear an méid seo a leanas in ionad Airteagal 6:
"Airteagal 6
Critéir tíosachta ar fhuinneamh a chur
chun cinn
1.
Fad is a mhairfidh an Comhaontú, gan dochar do dhlí
an Aontais Eorpaigh, don dlí náisiúnta ná do chritéir eacnamaíocha, déanfaidh
na húdaráis rialtais láir de réir bhrí Threoir 2004/18/CE an
31 Márta 2004 ó Pharlaimint na hEorpa agus ón gComhairle maidir leis
na nósanna imeachta um dhámhachtain conarthaí oibreacha poiblí, conarthaí
soláthair phoiblí agus conarthaí seirbhíse poiblí a chomhordú[12], ceanglais maidir leis an tíosacht ar fhuinneamh a shonrú a bheidh ar
a laghad chomh dian leis na Sonraíochtaí Coiteanna do chonarthaí soláthair
phoiblí ar ionann a luach nó ar mó a luach ná na tairseacha a leagtar síos in
Airteagal 7 den Treoir sin. Beidh feidhm leis an Airteagal seo gan dochar
do na forálacha atá leagtha síos in Airteagal 5 agus in
Iarscríbhinn III(f) de Threoir […./../AE] ó Pharlaimint na hEorpa
agus ón gCoimisiún maidir le tíosacht ar fhuinneamh agus lena n‑aisghairtear
Treoir 2004/8/CE agus Treoir 2006/32/CE[13].
2.
Fad is a mhairfidh an Comhaontú, socróidh an
Coimisiún agus institiúidí eile de chuid an Aontais, gan dochar do dhlí an
Aontais ná don dlí náisiúnta ná do chritéir eacnamaiocha, ceanglais tíosachta
ar fhuinneamh nach lú déine ná na Sonraíochtaí Coiteanna le haghaidh conarthaí
soláthair phoiblí ar ionann a luach nó ar mó a luach ná na tairseacha a leagtar
síos in Airteagal 7 de Threoir 2004/18/CE.”
(3)
Scriostar Airteagal 7.
(4)
Cuirtear an méid seo a leanas in ionad Airteagal 8:
"Airteagal 8
Bord Energy Star an Aontais Eorpaigh
1.           Bunóidh an Coimisiún Bord
Energy Star an Aontais Eorpaigh ("BESAE") arb éard a bheidh ann na
hionadaithe náisiúnta dá dtagraítear in Airteagal 9 agus ionadaithe ó na
páirtithe leasmhara. Déanfaidh an BESAE athbhreithniú ar chur chun feidhme an
chláir Energy Star laistigh den Aontas agus cuirfidh sé comhairle ar fáil don
Choimisiún agus tabharfaidh sé cúnamh dó, de réir mar is iomchuí, le go mbeidh
ar a chumas a ról mar Eintiteas Bainistíochta, dá dtagraítear in Airteagal IV
den Chomhaontú, a chomhlíonadh.
2.           Áiritheoidh an Coimisiún go
gcomhallfaidh BESAE, a mhéid is féidir agus a ghníomhaíochtaí á seoladh aige, i
ndáil le gach grúpa de tháirgí trealaimh oifige, rannpháirtíocht chothrom na
bpáirtithe leasmhara iomchuí uile a bhfuil baint acu leis an ngrúpa táirgí sin,
amhail monaróirí, miondíoltóirí, allmhaireoirí, grúpaí caomhnaithe comhshaoil
agus eagraíochtaí tomhaltóirí.
3.           Déanfaidh an Coimisiún, le
cúnamh BESAE, faireachán ar an gcaoi a rachaidh táirgí a bhfuil an Lógó
Coiteann orthu i bhfód ar an margadh agus déanfaidh sé faireachán ar fhorbairtí
ar thíosacht trealaimh oifige ar fhuinneamh d'fhonn athbhreithniú tráthúil a
dhéanamh ar na Sonraíochtaí Coiteanna.
4.           Bunóidh an Coimisiún rialacha
nós imeachta BESAE agus tuairimí ionadaithe náisiúnta in BESAE á gcur san
áireamh aige.”
(5)
Cuirtear an méid seo a leanas in ionad Airteagal
11:
"Airteagal 11
Nósanna imeachta ullmhúcháin don
athbhreithniú ar na critéir theicniúla
1.           D'fhonn ullmhú don
athbhreithniú ar na Sonraíochtaí Coiteanna agus ar na grúpaí de tháirgí
trealaimh oifige a chumhdaítear le hIarscríbhinn C a ghabhann leis an
gComhaontú, agus sula gcuirfear dréacht-togra faoi bhráid USEPA nó sula
gcuirfear freagra chuig USEPA i gcomhréir leis na nósanna imeachta a
leagtar síos sa Chomhaontú agus i gCinneadh [...] ón gComhairle an [...]
maidir le tabhairt i gcrích an Chomhaontaithe idir Rialtas Stáit Aontaithe
Mheiriceá agus an Comhphobal Eorpach maidir leis an gcomhordú ar chláir um
lipéadú faoi thíosacht ar fhuinneamh do threalamh oifige[14], glacfar
na céimeanna a leagtar amach i mír 2 go mír 5.
2.           Féadfaidh an Coimisiún a
iarraidh ar an BESAE togra a chur isteach le haghaidh athbhreithniú ar an
gComhaontú nó ar na Sonraíochtaí Coiteanna do tháirge. Féadfaidh an Coimisiún
togra a chur faoi bhráid an BESAE le haghaidh athbhreithniú ar na Sonraíochtaí
Coiteanna do tháirge nó ar an gComhaontú. Féadfaidh an BESAE togra a chur faoi
bhráid an Choimisiúin ar a thionscnamh féin.
3.           Rachaidh an Coimisiún i
gcomhairle leis an BESAE aon uair a bhfaighidh sé togra ó USEPA le haghaidh
athbhreithniú a dhéanamh ar an gComhaontú.
4.           Nuair a bheidh a dtuairimí á
gcur in iúl don Choimisiún acu, cuirfidh comhaltaí an BESAE san áireamh torthaí
staidéar féidearthachta agus torthaí staidéar ar an margadh agus an
teicneolaíocht atá ar fáil chun an tomhaltas fuinnimh a laghdú.
5.           Tabharfaidh an Coimisiún aird
faoi leith ar an gcuspóir maidir le Sonraíochtaí Coiteanna a leagan amach ar
leibhéal ardaidhmeannach, mar a fhoráiltear in Airteagal I, mír 3 den
Chomhaontú, agus é de chuspóir an tomhaltas fuinnimh a laghdú agus beidh aird
chuí aige ar an teicneolaíocht a bheidh ar fáil agus ar na costais ghaolmhara.
Sula dtabharfaidh sé uaidh a thuairimí faoi aon Sonraíochtaí Coiteanna nua,
cuirfidh an BESAE san áireamh, go háirithe, na torthaí is déanaí ar staidéir
éicidhearthóireachta."
(6)
Cuirtear an méid seo a leanas in ionad
Airteagal 12 agus Airteagal 13:
"Airteagal 12
Faireachas ar an margadh agus rialú ar
mhí-úsáid
1.           Ní úsáidfear an Lógó Coiteann
ach i dtaca leis na táirgí a chumhdaítear leis an gComhaontú agus i gcomhréir
leis na treoirlínte d'úsáideoirí an Lógó Choitinn atá in Iarscríbhinn B a
ghabhann leis an gComhaontú.
2.           Toirmiscfear aon fhógraíocht
mhíthreorach nó aon fhógraíocht bhréagach a dhéanamh nó úsáid a bhaint as
lipéad nó lógó arb é a thiocfadh aisti go gceapfaí gurb é an Lógó Coiteann é.
3.           Áiritheoidh an Coimisiún go
mbainfear úsáid chuí as an Lógó Coiteann trí ghníomhaíocht a dhéanamh nó a
chomhordú a ndéantar cur síos uirthi in Airteagal IX, mír 2, mír 3 agus mír 4
den Chomhaontú. Gníomhóidh na Ballstáit, de réir mar is iomchuí, mar a bhfuil
cur síos ar leith déanta in Airteagal IX, mír 5, den Chomhaontú chun a áirithiú
go mbeidh comhréireacht ann le forálacha an Rialacháin seo ina gcríoch féin
agus cuirfidh siad an Coimisiún ar an eolas. Féadfaidh na Ballstáit fianaise ar
neamhchomhlíonadh rannpháirtithe an chláir a tharchur chuig an gCoimisiún le go
bhféadfaidh sé gníomhaíocht tosaigh a dhéanamh.”
"Airteagal 13
Athbhreithniú agus leasú
Sula bpléifidh na Páirtithe atá sa Chomhaontú
an Comhaontú a athnuachan i gcomhréir le hAirteagal XIV, mír 2 de,
déanfaidh an Coimisiún luacháil ar éifeachtúlacht an chláir Energy Star maidir
leis an tíosacht ar fhuinneamh a bhaineann le trealamh oifige a fheabhsú mar
aon le deiseanna margaidh a chur ar fáil do mhonaróirí, agus déanfaidh sé
measúnú ar roghanna malartacha beartas ar nós na roghanna sin atá foráilte i
reachtaíocht an Aontais, go háirithe Treoir 2009/125/CE agus Treoir 2010/30/CE.
Cuirfear torthaí luachála agus torthaí measúnaithe den chineál seo faoi bhráid
Pharlaimint na hEorpa agus faoi bhráid na Comhairle ar a laghad dhá bhliain
roimh dhul in éag don Chomhaontú."
(7)
Scriostar Airteagal 14
Airteagal 2
Teacht i bhfeidhm
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil, an
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
[1]               IOL 381, 28.12.2006, lch. 26.
[2]               COM(2011) 337 final
[3]               SEC(2011) 779 final
[4]               COM(2011) 370 final
[5]               COM(2011) 370 final
[6]               IO L 39, 13.2.2008, lch. 1.
[7]               IO L 381, 28.12.2006, lch. 26.
[8]               IO L 285, 31.10.2009, lch. 10.
[9]               IO L 153, 18.6.2010, lch. 1.
[10]             IO L 27, 30.1.2010, lch. 1.
[11]             IO L […], […], lch. […].
[12]             IO L 134, 30.4.2004, lch. 114. Treoir arna leasú go deireanach le Rialachán (CE)
Uimh. 1422/2007 ón gCoimisiún (IO L 317, 5.12.2007, lch. 34).
[13]             IO L […], […], lch. […].
[14]             IO L […], […], lch. […].